Džonsonu preti glasanje o nepoverenju, već se spekuliše o naslednicima | Kosova.info\nDom|Najnovije|Džonsonu preti glasanje o nepoverenju, već se spekuliše o naslednicima\nBritanski premijer Boris Džonson suočen je s mogućom pobunom u svojoj Konzervativnoj partiji i glasanjem o nepoverenju, dok se čeka da se vidi koliko će po njega biti štetan izveštaj o zabavama u Dauning stritu 10 u vreme strogih mera ograničenja zbog koronavirusa, prenosi Radio slobodna Evropa pisanje svetskih medija, koji ukazuju i da se već spekuliše o mogućim naslednicima.\nDžonson nastoji da učvrsti svoju podršku među konzervativnim poslanicima, dok njegovi saveznici izražavaju zabrinutost da će se uskoro suočiti s glasanjem o nepoverenju pošto bude objavljen izveštaj o zabavama u rezidenciji premijera u vreme strogih mera ograničenja u maju 2020, ukazuje Fajnenšel tajms.\nNa izveštaju o takozvanom „partigejtu“ radi viša službenica Sju Grej, uz pomoć šest saradnika i ljudi upoznati s pripremanjem izveštaja kažu da možda neće biti objavljen do druge polovine ove nedelje zbog broja osoba koje intervjuiše.\nPrema insajderima iz vlade, raspoloženje u Dauning stritu je „sve turobnije“ zbog mogućih posledica izveštaja po Džonsona, koji je rekao da je mislio da je okupljanje zaposlenih u maju 2020. u bašti Dauning strita 10 bio radni događaj, premda je na pozivu pisalo „donesi svoje piće“, piše RSE.\nMnogi Džonsonovi saveznici su pomireni s time da će biti glasanje o nepoverenju, mada misle da bi premijer mogao da pobedi, ukazuje Fajnenšel tajms, ali i ističe da je dosta konzervativnih poslanika nagovestilo da neće zauzeti konačan stav o tome da li da insistiraju na glasanju dok ne pročitaju izveštaj Sju Grej.\nS druge strane, piše britanski list, deo konzervativaca je sve manje optimističan u pogledu Džonsonovih šansi da preživi glasanje, delom zato što su neki torijevci počeli da se fokusiraju na mogućnost nadmetanja za lidera stranke. Da bi se pokrenulo glasanje o nepoverenju potrebno je da najmanje 54 konzervativna poslanika podnesu pismo sa zahtevom poslaničkom klubu konzervativaca “Komitetu 1922”.\nDo petka je šest konzervativnih poslanika javno izrazilo nepoverenje u premijera, ali se, ističe BBC, smatra da je mnogo više njih poslalo pisma predsedniku “Komiteta 1922” koji organizuje izbor za liderstvo torijevaca.\nDžonson se nalazi u najvećoj opasnosti dok se očekuje o izveštaj “partigejtu”, ocenjuje Obzerver i ukazuje da ministri i konzervativni poslanici nedeljama prave teške kalkulacije – da li da javno stanu uz Džonsona dok pokušava da spasi svoju poziciju ili da se drže podalje i da ne budu povezani s naporima lidera za kojeg veći deo javnosti smatra da je neopravdano kršio pravila o kovid-19.\nZa one na ministarskim funkcijama i ambicijama da tu ostanu ili se popnu dalje na lestvici, “partigejt” znači da treba da donesu teške odluke s obzirom da se pojedini konzervativci već spremaju za potencijalne izbore za lidera u slučaju da Džonson bude smenjen, ističe sestrinski nedeljnik Gardijana, navodeći da se u ministarskim krugovima govori kako se već sklapaju dogovori o podršci kandidatima za garantovanje funkcije.\nIstovremeno, mnogi u vrhu vlasti su u neizvesnosti, pošto bi sadržaj izveštaja mogao imati seizmičke efekte na mnoge karijere. Za Sju Grej se navodi da je bila “forenzički” temeljna u istrazi o najmanje devet žurki u Dauning stritu. Ljudi koji su s njom u kontaktu i koji je i poznaju, kažu da će ona biti “pravična”, ali i “nemilosrdna”, jer je vrsta osobe koja kršenje kovid pravila neće videti kao malu stvar, posebno za one koji su pravili ta pravila.\nMeđutim, ni Dauning strit ne odustaje, ističe nedeljnik. Proteklih nekoliko dana, sve je uložio u najave kako bi pokazao da je u ofanzivi, koje mnogi vide kao pokušaje da se “partigejt” izgura s udarnih vesti – poput najave o zamrzavanju naknade za BBC, korišćenju mornarice za zaustavljanje migranata i upozorenja Forin ofisa o posledicama ruske invazije na Ukrajinu.\nMeđu mogućim kandidatima za Džonsonovog naslednika favorit na kladionicama je ministar finansija Riši Sunak, ukazuje Asošiejtid pres. Spekuliše se da bi u slučaju Džonsonove smene u trci za novog lidera mogli biti i ministarska spoljnih poslova Liz Tras, ministar zdravlja Sadžid Džavid, uticajni konzervativac Majkl Gouv i bivši ministar zdravlja i spoljnih poslova Džeremi Hant.


Saudijska Arabija potvrdila smrt 7.477 hadžija na Mini – Magazin Plus\nHome/Saudijska Arabija potvrdila smrt 7.477 hadžija na Mini\nSaudijska Arabija potvrdila smrt 7.477 hadžija na Mini\nMidhat Send an email 2015-10-17\nMinistarstvo zdravlja Kraljevine Saudijske Arabije je objavilo zvanične podatke o broju stradalih hadžija na Mini i u saopštenju se navodi da je život izgubilo 7.477 hadžija.\nInformativni TV kanal El Orudž, navodi da je nakon 20 dana demanta i laži i optuživanja hadžija za odgovornost u stradanju velikog broja hodočasnika na Mini, saudijski režim na koncu ipak priznao da su hadžije u tragediji na Mini prvog dana Kurban bajrama stradale zbog nekompetentnosti, javašluka i nehata organizatora hadža.\nPodaci objavljeni u saopštenju saudijskog ministarstva zdravlja su mnogo veći od onoga što se do sada pretpostavljalo u medijskim izvještajima. Saudijske vlasti su do sada priznavale da je u tragediji na Mini stradalo nešto više od hiljadu hadžija.\nSaudijski mediji su optuživali pojedine zemlje zbog njihovih izvještaja o broju stradalih hadžija tvrdeći da se pokušava narušiti ugled saudijske kraljevske porodice u svijetu ili su išli čak korak dalje tvrdeći da su hadžije odgovorne za nastalu gužvu i smrt hodočasnika.\nSaudijski mediji su ove hadžije optuživali za kovanje zavjera protiv saudijske vlasti. Saudijski državni mediji su objavljivanjem ovakvih lažnih izvještaja pogazili sva načela ljudskosti i gostoprimstva i to na najsvetijem mjestu u svijetu.\nRanije je jedan saudijski zvaničnik otpušten sa radnog mjesta jer je objavio tačan broj poginulih hadžija na Mini. U ovom strašnom događaju smrtno je stradalo 465 iranskih hadžija.\nHadžije iz Irana, koji se vode kao nestali, su vjerovatno u saudijskim zatvorima\nSejed Hasan Kazizade Hašemi, ministar za zdravstvo, liječenje i medicinsko obrazovanje Islamske Republike Iran je kazao da je moguće da dio nestalih iz tragedije na Mini bude među uhapšenima u pritvorima i zatvorima, ili u bolnicama Saudijske Arabije, i da, zbog dimenzija tragedije, relevantni zvanačnici još nemaju informacija o njima.\nMinistar zdravstva Irana je također, istakavši da je riječ “umrli” ispravna samo za osobe čije je tijelo prebačeno u Iran, objavio da je tih osoba oko 300, te istakao: Osobe o čijoj se sudbini ništa ne zna vlada Islamske Republike Iran će tražiti od vlade Kraljevine Saudijske Arabije.\nIzetbegović svečano otvorio turističko-rezidencijalno naselje u Hadžićima\nVideo: Dečko 'poludio' nakon što je osvojio Xbox One!


Poznato da li policijski sat važi za članove biračkih odbora i stranaka – Radio Feral\nPoznato da li policijski sat važi za članove biračkih odbora i stranaka\nKrizni štab Federalnog ministarstva zdravstva uputio je instrukciju upravama policija i ministarstvima unutrašnjih poslova kantona u vezi sa naredbom kojom se ograničava kretanje stanovništva na području Federacije BiH od 23.00 do 5.00 sati, a koja počinje večeras.\nU instrukciji se navodi da od ovog ograničenja izuzimaju svi zaposleni koji su uključeni u provođenje mjera i aktivnosti na rješavanju epidemije virusa korona na području FBiH, zaposleni kojima se proces rada odvija u smjenama, međugradski i međunarodni prevoz putnika, taksi služba, kao i vozači teretnih vozila u domaćem i međunarodnom transportu.\n“Zaposleni koji su uključeni u provođenje mjera i aktivnosti na rješavanju epidemije na području FBiH, oni kojima se proces rada odvija u smjenama, moraju imati odobrenje poslodavca za kretanje u periodu od 23.00 do 5.00 sati narednog dana ili službenu legitimaciju da pripadaju službama koje su neposredno uključene u mjere i aktivnosti na sprječavanju epidemije”, navode iz Kriznog štaba.\nOd ovog ograničenja izuzimaju se i članovi biračkih odbora i svi oni koji učestvuju u organizaciji i provođenju lokalnih izbora u BiH, a koji za kretanje tokom policijskog časa treba da imaju potvrdu Centralne izborne komisije BiH.\nČlanovi političkih stranaka koji neposredno učestvuju u lokalnim izborima, takođe, treba da imaju potvrdu političke stranke za eventualno kretanje u vremenu od 23.00 do 5.00 sati.\nZa putnike u međugradskom i međunarodnom prevozu, potrebno je nadležnim policijskim službenicima prilikom kontrole, pokazati voznu kartu ili ako ulaze u zemlju iz inostranstva na graničnom prelazu pokazati pasoš iz koje je vidljivo da je putnik ušao u BiH u satu kada je ograničeno kretanje, te im se treba omogućiti nesmetan prolaz do mjesta odredišta.\n“U slučaju da po putnike u međunarodnom prevozu dolazi pratnja iz drugog grada i slično, potrebno je istu najaviti nadležnoj upravi policije, kako bi se omogućio nesmetano prolaz”, navodi se u instrukciji.\nIz Kriznog štaba pojašnjavaju da putnici koji prije 5.00 sati putuju iz mjesta prebivališta odnosno boravišta, prema međunarodnim aerodromima, radi obavljanja leta u ranim jutarnjim časovima, potrebno je da prilikom kontrole pokažu avionsku kartu.\n“Mjera ograničenja kretanja ne odnosi se na vozila diplomatsko-konzularnih predstavništava i međunarodnih organizacija”, dodaju iz Kriznog štaba.\n← Dobra vijest za poduzetnike u FBiH: Bez zamjene postojećih fiskalnih uređaja\nPretežno oblačno vrijeme →


FVO EU – Krompir iz BiH na korak do EU! – Haber.ba\nFVO EU – Krompir iz BiH na korak do EU!\nObjavljeno 04.04. 2014.\nInspektori Kancelarije za hranu i veterinarstvo EU (FVO), koji su od 25. marta do 3. aprila boravili u BiH kako bi ocijenili ispunjenost uslova izvoza domaćeg krompira u zemlje EU, završili su svoju misiju i nisu naveli nikakve ozbiljne sistemske nedostatke u funkcionisanju fitosanitarnog sistema u BiH.\nKrompir (Foto: Nezavisne)\nIpak, kako je saopšteno iz Ministarstva spoljne trgovine i ekonomskih odnosa BiH, najznačajnija preporuka iz preliminarnog izvještaja je da se broj uzoraka krompira za ispitivanje na prisustvo prouzrokovača prstenaste i smeđe truleži krompira mora povećati četiri puta.\nIz ovog ministarstva su u petak kazali da su FVO inspektori tokom boravka u BiH posjetili i Upravu BiH za zaštitu zdravlja bilja, nadležne organe entiteta i Brčko distrikta BiH, zatim ovlaštene institucije za laboratorijska ispitivanja, te određene proizvođače, prerađivače i skladišta merkantilnog i sjemenskog krompira, ali i distributivne centre krompira u BiH.\n“Po završetku revizije prezentovali su preliminarne rezultate i zaključke, te naglasili da je fitosanitarno zakonodavstvo u BiH, u oblasti zdravlja krompira, u potpunosti usaglašeno sa zakonodavstvom EU”, kažu u ovom ministarstvu. Pored toga, ističu da je istaknuta izuzetno dobra struktura, organizacija i saradnja svih nadležnih organa i institucija, koji su uključeni u fitosanitarni sistem u BiH.\n“Finalni izvještaj biće dostavljen u roku od 20 radnih dana, te će isti nadležni organi i institucije, koji su uključeni u fitosanitarni sistem u BiH, imati mogućnost da dostave svoje komentare”, ističu iz ovog ministarstva. Prema njihovim riječima, u istom roku mora se dostaviti i akcioni plan za realizaciju preporuka iz izvještaja.\nTeme:EU, korak, krompir


Tehnike učenja za decu – EDUKA OBRAZOVNI CENTAR\nOvaj kurs je namenjen đacima osnovnih i srednjih škola u cilju poboljšanja koncentracije i postizanja boljeg uspeha u školi, kao i unapređenju već postojećeg uspeha. Tehnike i metode koje se uče na kursu omogućavaju deci da lakše nauče školsko gradivo i na zabavan način poboljšaju svoje ocene i smanje vreme prilikom učenja.\nNa kursu deca uče principe memorisanja i tehnike koje ubrzavaju i poboljšavaju proces pamćenja. Niz vežbi omogućava deci da na lak način savladaju tehnike i nauče kako ih mogu primeniti prilikom pamćenja različitih vrsta informacija. Deca se upoznaju sa metodama koje će im pomoći da izbegnu greške koje im oduzimaju vreme prilikom učenja i čine ga dugim i dosadnim procesom sa neretko lošim rezultatima.\nDeca imaju mogućnost da se upoznaju sa 3 osnovna principa pamćenja (asocijacije, vizuelizacija i imaginacija), nauče kako da ožive informacije koju treba da zapamte i koje tehnike da primene kako bi na lak i zabavan način mogli da memorišu bilo koji broj, niz, lekciju, pesmicu ili bilo koju drugu informaciju. Obrađuje se mnogobrojne tehnike koje su praćene adekvatnim vežbama i testovima koje pomažu deci da na lakši način primene naučeno gradivo.\nMape uma, Lančani sistem pamćenja, Metod putovanja, Tehnika pretvaranja brojeva u oblike, Vrhunski sistem pamćenja samo su neke od tehnika koje deca mogu naučiti na kursu Tehnike učenja i Mape uma.\nDeca na kursu uče kako da nauče kako da se pripreme za učenje, kada da prave pauze, kako da na pravilan način ponavljaju naučeno i da zaborave na naporne sate učenja čiji početak uvek odlažu i gube dodatno vreme.


Mina Kalezić, Direktor Marketinga i Prodaje, CBRE\nMina Kalezic je zadužena za sve marketinške aktivnosti koje se odnose za lokalnu promociju brenda, razvoj marketinških strategija i marketinških i prodajnih kampanja, kao Direktor Marketinga i Prodaje za ključne klijente kompanije.\nNa korporativnom nivou, Mina je zadužena za sva idejna rešenja, dizajn i sadržaj svih korporativnih materijala i lokalne PR aktivnosti kao i interni i eksterni menadžer za komunikacije za Srbiju, Makedoniju i Crnu Goru za potrebe CBRE grupacije i eksterno – za potrebe klijenata i medija. Pored toga, Mina je uključena u projekte koje se odnose na tržište stambenih, maloprodajnih i kancelarijskih prostora na dizajnu i relizaciji marketinških strategija, koncipiranju marketinških budžeta koji odgovaraju trenutnom procesu prodaje/iznajmljivanja pre i tokom trajanja projekta, vodi PR kampanje i kampanje oglašavanja za investitore, učestvuje u aktivnostima promocije sarađujući sa projektantima, arhitektama, marketinškim agencijama na marketinškim proizvodima i uslugama. Mina uspešno vodi sektor prodaje stambenih prostora, kao Direktor prodaje za sve ključne investitore čije stambene projekte CBRE Srbija zastupa.\nSELEKCIJA REFERENTNIH KLIJENATA\nCentral Garden, prvi kondominijum u centru Beograda, projekat izraelskih kompanija Afi Europe i Shikun & Binui Group, sa ukupno 500 stambenih jedinica, maloprodajnim prostorom u prizemlju, poslovnom kulom od 16.000 kvadratnih metara i privatnim parkom na 2.600 kvadratnih metara. Direktor marketinga i prodaje\nVoždove kapije, prvi kondominijum na Voždovcu u Beogradu. Projekat izraelske kompanije Shikun & Binui Group, sa 700 stambenih jedinica, podzemnom garažom, maloprodajnim prostorom u prizemlju objekata, poslovnom zgradom i privatnim parkom na 7.000 kvadratnih metara. Direktor marketinga i prodaje\nSkyline Beograd u Ulici Kneza Miloša, na lokaciji bivšeg Saveznog Ministarstva unutrašnjih poslova, projekat izraelske kompanije AFI Europe sa ukupno 68.000 m2 – stambeno-komercijalnog prostora, i to 34.000 kvadrata stambenog prostora, 4.000 kvadrata maloprodajnog prostora, i 30.000 kvadrata kancelarijskog prostora. Direktor marketinga i prodaje\nAviv Park Pančevo, prvi Retail park u Srbiji. Dizajn, konceptualizacija i realizacija marketinške kampanje otvaranja projekta.\nCasa di Gloria, stambeni kompleks sa 33 stambene jedinice i maloprodajnim prostorom u prizemlju, u srcu Vračara, jedne od najpopularinijih opština za stanovanje. Dizajn, konceptualizacija i realizacija marketinške kampanje, rukovođenje procesom prodaje.\nHarmony Apartments, stambeni projekat koji karakteriše viši kvalitet gradnje u jednom od najpoželjnijih stambenih delova Vračara, sa ukupno 80 stambenih jedinica. Dizajn, konceptualizacija i realizacija marketinške kampanje, rukovođenje procesom prodaje.\nMina ima 9 godina radnog iskustva u marketingu i prodaji nekretnina. Pre dolaska u CBRE Serbia, Mina je radila kao akademski menadžer u školi za strane jezike Kontext i kao eksterni trener za British Council. Sa značajnim iskustvom u polju nekretnina, Mina danas uspešno vodi sektor marketinga i prodaje stambenih prostora i zastupa ključne stambene projekte na tržištu kao maketing menadzer.\nDiplomirani filolog za engleski jezik, Beogradski Univerzitet\nMBA, The London School of Commerce, Cardiff Metropolitan University


Mentalno zdravlje | SOS Ženski Centar\nPostoji veliki broj definicija i rasprava o tome šta mentalno zdravlje zapravo predstavlja. Jedna od definicija mentalno zdravlje izjednačava sa stanjem psihološkog blagostanja, u kojem je osoba u stanju da ostvaruje svoje ciljeve u skladu sa raspoloživim resursima. Ovo stanje se takođe i odnosi na individualni kapacitet suočavanja sa stresom, i odgovaranjem na izazove bez ugrožavanja psihološke dobrobiti.\nMentalno zdravlje podrazumeva emocionalnu stabilnost, odnosno zdrave emocionalne odnose sa drugim osobama i radnu efikasnost i produktivnost u zajednici.\nAnomalije mentalnog zdravlja mogu voditi u različite vidove problema sa brojnim manifestacijama. Svaki tip poremećaja ima svoje simptome i načine ispoljavanja, a sama dijagnoza i tretman zavise od prirode problema mentalnog zdravlja.\nNa veliku žalost, jedna od karakteristika prosečne osobe savremenog doba je nedovoljna briga o mentalnom zdravlju – čini se da većina ljudi uzima zdravo za gotovo svoje psihološko blagostanje. Održavanje redovne dentalne higijene ili barem povremene posete lekaru postali su sasvim prihvaćeni oblici prevencije raznih fizičkih oboljenja, međutim, mentalna higijena i traženje pomoći od stručnjaka iz oblasti mentalnog zdravlja još uvek se smatraju tabuima u našoj sredini.\nNabrojani su samo neki od razloga zbog kojih je od izuzetne važnosti da se na nivou celokupne društvene zajednice posveti veća pažnja prevenciji i promociji mentalnog zdravlja.


Ko je kriv što srpski sportisti po prvi put nisu učestvovali na Univerzijadi? | 013 info\nKo je kriv što srpski sportisti po prvi put nisu učestvovali na Univerzijadi?\nTanjug\tUto, 30/07/2019 - 15:26\nVest da srpski studenti prvi put u istoriji nisu učestvovali na letnjoj Univerzijadi, zbog nedostatka finansijskih sredstava, odjeknula je u javnosti, a pitanje koje se logično nameće je: Ko je kriv?\nAktuelno rukovodstvo na čelu sa Dejanom Madićem, bivše koje je predvodio Siniša Jasnić, Ministarstvo omladine i sporta ili možda svi zajedno.\nU svakom slučaju, dok se vodi taj "rat" kolateralna šteta su srpski studenti sportisti.\nNa konkretno pitanje Tanjuga da li je mogla da se spreči bruka izostajanjem sa Igara u Napulju odgovorio je sportski direktor USSS Miloš Obradović, pošto je predsednik Madić na odmoru.\n"Naravno da je moglo da se spreči, ukoliko neko želi da prevaziđe probleme on će i naći model da ga prevaziđe. Mi smo bezbroj puta pisali ministarstvu i nama je na jednom od sastanaka rečeno da oni nisu dužni nama da odgovaraju. Da je postojala volja u ministarstvu ovaj problem bi se rešio, kao što se rešavalo sa određenim ministarstvima prethodnih godina. Ovo je neka vrste osvete jer nam traže da vratimo pare koje nismo trošili", rekao je Obradović.\n"Zbog volje određenih ljudi koji su naneli veliku štetu Univerzitetima, jer ovako su kažnjeni studenti najviše. Kako sada izgleda cilj ministarstva je da ugasi Savez i ne bude finansiran, iako smo mi domaćini Evropskih igara naredne godine. Umesto da budemo ponosni na taj veliki projekat, mi se skoro tri godine bavimo "nečasnim stvarima", prepucavamo preko medijima, što nam nije cilj".\n"Ona se žena trudi, ali mi mislimo da je ona obmanuta i da ne dobija sve informacije od resornog ministra", poručio je Obradović, koji je u vreme dok ej Jasnić bio predsednik bio član Skupštine USSS.\nsrbija sport Univerzijada


DOGAĐAJI U FEBRUARU 2020 - KapitalRS\nDOGAĐAJI U FEBRUARU 2020 - 03/02/2020\n03 februar, 2020 Odeljenje za analizu i istraživanje tržišta\nAmerički predsednik Donald Tramp će održati treći Govor o stanju nacije (4-5. februar)\nPredsednik Tramp će održati treći Govor o stanju nacije (njegov četvrti govor pre zajedničkom sednicom Kongresa) u atmosferi zaoštrenog sukoba dok traje sudski proces za smenu predsednika u Senatu. Govor o stanju nacije je govor u kojem predsednik obično daje prikaz ekonomskog stanja, nacionalne bezbednosti i drugih ključnih stavki, a tom prilikom i najavljuje zakonodavne planove i prioritete za predstojeću godinu.\nMogući uticaj: Volatilnost američkog dolara, zlata i američkih akcija\nTehnički panel grupe OPEC+ o uticaju korona virusa (4-5. februar)\nZajednički tehnički komitet OPEC i ne-OPEC država sastaće se 4-5. februara u Beču kako bi procenili uticaj kineskog korona virusa na potražnju za naftom, izjavili su za Rojters izvori upoznati sa pitanjem. Tehnički panel će verovatno objaviti preporuku o tome treba li produžiti trenutno ograničenje proizvodnje nakon marta, ili čak povećati ograničenje proizvodnje. Zvaničnici organizacije OPEC razmatraju na koji način najbolje da se izbore sa mogućim uticajem širenja virusa koji je do sada ubio preko 300 ljudi i izazvao nagli pad cene nafte.\nRusija je spremna na pomeranje sastanka zakazanog za mart na februar, radi pokretanja rasprave o mogućem uticaju korona virusa na potražnju za naftom, izjavio je ruski ministar energetike u petak. Aleksandar Novak je rekao da je vodio razgovor sa zvaničnikom Saudijske Arabije, dodajući da će nacijama koje proizvode naftu trebati još nekoliko dana da procene uticaj i ugovore datum sastanka. Saudijska Arabija je pokrenula razgovore sa članicama kartela OPEC i drugim saveznicima o pomeranju datuma sastanka grupe OPEC+ sa marta na početak februara, izjavila su četiri izvora iz grupe OPEC+ nakon što je nagli pad cene uznemirio Rijad. Zvanično, OPEC bi trebalo da se sastane u Beču 5. i 6. marta kada je trebalo da odrediti svoju tržišnu politiku.\nEpidemija korona virusa u Kini mogla bi da smanji potražnju za preko 250.000 barela dnevno u prvom kvartalu ove godine što bi moglo da vrši pritisak na cenu nafte, posebno kada se uzme u obzira preterano visoka ponuda.\nMogući uticaj: Volatilnost cene sirove nafte\nAmerički senat odbacio svedoke u suđenju predsedniku Trampu, čime najavljuje oslobađajuću presudu (5. februar)\nAmerički senat je u petak glasao protiv pozivanja svedoka i prikupljanja novih dokaza u suđenju predsedniku Donaldu Trampu, što znači da će predsednik sledeće sedmice najverovatnije biti oslobođen optužbi. Glasanjem 51 za i 49 protiv, Senat u kojem većinu drže Republikanci sprečio je napore Demokrata da dovedu svedoke kao što su bivši savetnik za nacionalnu bezbednost, Džon Bolton, koji navodno poseduje znanje iz prve ruke o naporima Trampa da vrši pritisak na Ukrajinu kako bi ova vršila istragu Trampovog političkog rivala, bivšeg podpredsednika Džoa Bajdena. Senat je na glasanju po stranačkoj linije odlučio o rasporedu ostatka suđenja i poslednje glasanje o presudi desiće se u sredu 5. februara u 16:00 po američkom vremenu, odnosno u 22:00 po centralno evropskom vremenu.\nZavršni argumenti biće izneseni u ponedeljak u 11:00 po američkom, odnosno u 17:00 po centralno evropskom vremenu, sa četiri vremena razlike između iskaza optužbe i odbrane. To će pružiti vremena četvorici senatora iz redova Demokrata koji su na listi mogućih predsedničkih kandidata vremena da stignu u Ajovu te večeri radi prvog takmičenja za nominaciju.\nSkoro je izvesno da će Senat osloboditi Trampa optuže, jer je za uklanjanje predsednika sa pozicije potrebna dvotrećinska većina, a nijedan od 53 Republikanca u Senatu nisu nagovestili da će glasati u korist optužbe.\nPodaci sa tržišta rada SAD (januar ) (7. februar u 14:30 časova)\nInflacija u SAD (januar) (13. februar u 14:30 časova)\nPotrošačke cene u SAD su u decembru zabeležile blagi rast, sa većim cenama zdravstvenih usluga, dok je na mesečnom nivou inflacija usporila. Ministarstvo rada je saopštilo da je indeks potrošačkih cena u decembru zabeležio rast od 0,2%, dok je u novembru beležio rast od 0,3%. Na mesečnom nivou, indeks je nakon skoka od 0,4% u oktobru kontinuirano usporavao. U 12 meseci do decembra, indeks je porastao 2,3%. U pitanju je najveći rast od oktobra 2018. godine i usledio je nakon godišnjeg rasta od 2,1% u novembru. Indeks je porastao na 2,3% u 2019. godini, što je najveći rast od 2011. godine, dok je u 2018. godini beležio rast od 1,9%. Ekonomisti iz Rojtersove ankete predviđali su da će indeks u decembru zabeležiti 0,3% rasta na mesečnom i 2,3% na godišnjem nivou. Bazni indeks potrošačkih cena, koji ne obuhvata volatilne cene prehrambenih namirnica i goriva, zabeležio je rast od 0,1%, nakon 0,2% zabeležnih u novembru. Preciznije govoreći, bazni indeks je u decembru porastao za 0,1133%, dok je u novembru taj rast iznosio 0,2298%. U 12 meseci do decembra, bazni indeks je zabeležio rast od 2,3%, što je najveći rast od oktobra 2018. Što se tiče 2019. godine, bazni indeks je porastao 2,3%, nakon rasta od 2,2% u 2018.\nMaloprodaja u SAD (januar) (14. februar u 14:30 časova)\nMaloprodaja u SAD je u decembru porasla treći mesec za redom. Ministarstvo trgovine saopštilo je da je maloprodaja u decembru porasla 0,3%. Podaci za novembar us pozitivno revidirani sa prvobitno očitanog rast od 0,2% na rast od 0,3%. Ekonomisti iz Rojtersove ankete očekivali su da će maloprodaja u decembru porasti 0,3%. U poređenju sa decembrom prethodne godine, maloprodaja je ostvarila rast od 5,8%. Bazna maloprodaja, koja ne obuhvata automobile, benzin, građevinske materije i prehrambene usluge u decembru je skočila za 0,5%, dok je za novembar negativno revidirana na pad od 0,1%.\nSastanak o monetarnim pitanjima Centralne banke Turske (19. februar)\nRast turske inflacije je u januaru ubrzao treći mesec za redom, preko većine očekivanja, što bi moglo da natera centralnu banku da pauzira ciklus sniženja kamatne stope. Potrošačke cene su porasle za 1,2% u odnosu na prethodnu godinu, dok je u decembru taj rast iznosio 11,8%, objavila je Turska agencija za statistiku početkom februara. Prosečna očekivanja 22 ekonomiste iz Blumbergove ankete ukazivala su na rast od 11,9%. Na mesečnom nivou, cene su porasle za 1,4%.\nMogući uticaj: Volatilnost turske lire (TRY).\nSEZONA FINANSIJSKOG IZVEŠTAVANJA KOMPANIJA (Februar):\nKao i obično, sezona objavljivanja izveštaja o zaradama kompanija u SAD biće u centru pažnje. Izveštaji za četvrti kvartal privući će pažnju investitora. Objavljivanje izveštaja nastavlja se u februaru. Izveštaje o kvartalnom poslovanju u februaru će, između ostalih, objaviti i kompanije Alphabet Inc., NVidia, Walt Disney, General Motors, Twitter, Snap i Alibaba.\nMogući uticaj: Američke akcije i indeksi\nSve veći broj žrtava koronavirusa podstiče strahove od usporavanja svetskog privrednog rasta\nKineska tržišta akcija i robe su početkom februara nakon otvaranja posle praznika Kineske nove godine pretrpela teške gubitke jer su investitori preferirali finansijske instrumente koji se smatraju sigurnim finansijkim utočištem nakon što se broj žrtava koronavirusa u tom trenutku popeo na 361 osobu. Broj žrtava je u Kini je u nedelju, 2. februara, iznosio 361, što čini 57 žrtava više u odnosu na prethodni dan, saopštila je Nacionalna zdravstvena komisija Kine. Broj novih potvrđenih slučajeva zaraze porastao je za 2.829, čime se broj ukupan broj zaraženih popeo na 17.205.\nPrijavljen je barem još 171 slučaj u na desetine drugih država i regija, uključujući Sjedinjene Države, Japan, Tajland, Hong Kong i Veliku Britaniju.\nKako bi sprečila širenje panike na finansijskim tržištima, Centralna banka Kine je u ponedeljak povećala likvidnost tržišta za 1,2 bilijarde juana (173,8 milijardi dolara) putem obrnutih repo operacija. Četiri anonimna izvora za Rojters su izjavili da je kineski regulatorni organ tražio od menadžera fondova da se uzdrže od prodaje akcija nakon što su berze u ponedeljak naglo opale.\nNajveća rafinerija u Aziji, kineska kompanija Sinopec Corp., saopštila je da će ovog meseca smanjiti aktivnost za oko 600.000 barela dnevno, što predstavlja oko 12% prosečne dnevne proizvodnje prošle godine, zbog strahova da će zdravstvena situacija uticati na potražnju za gorivom.\nMogući uticaj: Možemo očekivati da će dalji razvoj situacije uticati na kretanje američkog dolara, kao i evra, australijskog dolara i japanskog jena. Kineski juan (CNH) i svetske akcije, uključujući i one u SAD, kao i sirova nafta, takođe će verovatno ostati pod pritiskom. Takođe se očekuje povećana volatilnost cene zlata.\nTrgovinski pregovori između SAD i EU počinju u februaru?\nNakon postizanja Severnoameričkog sporazuma o slobodnoj trgovini (NAFTA), kao i prve faze trgovinskog sporazuma sa Kinom, američki predsednik Donald Tramp fokusiraće se na Evropu, Veliku Britaniju i Indiju. Vašington i Evropska unija su u sukobu po pitanju subvencija proizvođačima aviona, kao i planova evropskih zemalja da nametnu poreze na digitalne usluge. Tramp je ponovo pretio nametima od 25% na uvoz automobila iz EU, iako nije doneo odluku do kraja novembra, kada je prema američkom zakonu istekao krajnji rok za to. Evropska unija će na moguće dodatne namete odgovoriti recipročnim protivmerama, izjavila je u januaru nemačka ambasadorka pri Sjedinjenim Državama, Emili Haber. Francuska je krajem januara pristala da odloži nametanje digitalnog poreza od 3% na tehnološke kompanije, dok su Sjedinjene Države u zamenu odložile carinske tarife od 100% na listu francuskih proizvoda u vrednosti od 2,4 milijarde dolara, izjavio je izvor iz francuske diplomatije. Vašington je već nametnuo tarife od 25% na evropska vina i druge proizvode, i tarife od 10% na avione, pri čemu je pretio podizanjem carina i nametanjem novih ukoliko pitanje subvencija ne bude rešeno.\nPredsednica Evropske komisije, Ursula Von der Lejen bi u februaru trebalo da otputuje u Vašington sa ponudom za predsednika Trampa.\nTrgovinski pregovori između UK i EU počinju u martu?\nBudući trgovinski odnosi između Evropske unije i Ujedinjenog Kraljevstva zavisiće od toga u kojoj meri će Velika Britanija odstupati od evropske legislacije po pitanju zakona o radu, zaštite životne sredine i državne pomoći, što će odrediti prirodu britanskog pristupa evropskom tržištu. Britanski premijer Boris Džonson je prilikom iznošenja svog viđenja trgovinskog sporazuma sa Evropskom unijom izjavio kako nema potrebe da Velika Britanija prati pravila Brisela. Premijer će iskoristiti govor u Londonu početkom februara kako bi se zalagao za ugovor o slobodnoj trgovini sličan onom sa Kanadom, uz pretnju odustajanjem od bilo kakvog trgovinskog sporazuma ukoliko to ne bude bilo moguće. Drugim rečima, Velika Britanija mogla bi da se vrati na uslove Svetske trgovinske organizacije ukoliko šefovi EU odbiju da potpišu trgovinski sporazum sličan onom postignutom sa Kanadom. Prema sporazumu između Kanade i EU 98% carinskih tarifa na robu se ne naplaćuje. Međutim, takav sporazum ne bi obuhvatao ključni britanski sektor usluga, koji obuhvata više od 80% poslova u Velikoj Britaniji.\nGlavni pregovarač za EU, Mišel Barnie, takođe će početkom februara odrediti svoj pristup trgovinskim pregovorima.\nTrgovinski pregovori između Velike Britanije i Evropske unije trebalo bi da počnu u martu, a evropski pristup pregovorima mora da bude odobren od strane svih 27 članica unije. Iako je Ujedinjeno Kraljevstvo zvanično napustilo Evropsku uniju 31. januara 2020. godine, pridržavaće se pravilima EU tokom perioda tranzicije koji se završava u decembru ove godine, a koji premijer odbija da produži.\nMogući uticaj: Volatilnost britanske funte.


Izvor: Radio Slobodna Evropa, 27.Feb.2021, 00:38\nStručnjaci američke Agencije za hranu i lijekove (FDA) dali su preporuku za korištenje Johnson & Johnson vakcine za hitnu upotrebu. Kako navodi Reuters, vakcina bi trebala biti odobrena u roku od jednog dana nakon preporuke. Ovim bi vakcina J&J-a postala treća odobrena u Sjedinjenim Državama. Za razliku od ranije odobrenih Pfzera i Moderne, vakcina Johnsona pruža zaštitu nakon samo jedne doze. Više od 14 posto američke populacije ili više od 47 Amerikanaca primilo je barem jednu...\nIzvor: VOA, 27.Feb.2021\nSavetodavni stručni odbor američke Uprave za hranu i lekove (FDA) preporučio je upotrebu vakcine protiv Kovida 19 koju proizvodi kompanija "Džonson i Džonson". Očekuje se da će FDA preporuku usvojiti do kraja ove nedelje. Vakcina te američke kompanije jedina je koja se sastoji od jedne doze...\n27.Feb.2021: Crna Gora


Otkriće u Crnoj Gori posle 20 godina: NATO agresije nije bilo! - Sputnjik Srbija\n09:57 27.03.2019 (osveženo 09:58 27.03.2019) Preuzmite kraći link\nSvako pominjanje NATO-a u negativnom kontekstu je zabranjeno, dok je crnogorski premijer Duško Marković, obraćajući se građanima povodom dvije decenije od NATO agresije, izabrao da iza njega u krupnom planu prvo bude NATO zastava, pa tek onda zastava zemlje koju zvanično predstavlja.\nSvijeće za pomen stradalima ispred Američke ambasade u Podgorici\nSlika crnogorskih vlastodržaca koji se na godišnjicu agresije diče NATO zastavama čineći mentalnu gimnastiku čak i sa najbližom istorijom, vjerovatno najbolje objašnjava kakav se duhovni atak danas odvija nad građanima Crne Gore — prve zemlje koja je postala članica NATO-a, a da ju je prethodno bombardovao taj vojni savez.\nNarod u Crnoj Gori, sa druge strane, nije zaboravio šta se tačno dogodilo prije 20 godina, a čini se da čak ni generacije rođene nakon 1999. godine, poučene dodatnim iskustvima Iraka, Libije, Avganistana i Sirije, nisu previše sklone da povjeruju da igdje u svijetu postoje humanitarne vojne „intervencije“.\nAnalitičar i jedan od čelnika Pokreta Sloboda narodu Boško Vukićević naglašava da je u Crnoj Gori, i pored neprijateljskog stava režima, na više mjesta obilježena dvadesetogodišnjica NATO agresije na našu zemlju i narod.\n„Pored obilježavanja na Miholjskoj Prevlaci, u Nikšiću, u Hramu Hristovog vaskrsenja u Podgorici, Pokret Sloboda narodu je organizovao tradicionalnu protestnu šetnju do ambasade SAD u Podgorici. Prije te šetnje odata je počast nastradalima u bombardovanju i, ujedno, podsjetio se crnogorski režim i NATO emisari da nijesu zaboravljene žrtve i razaranja naše države. Na kraju protestne šetnje, ispred američke ambasade, stotine ljudi je zapalilo svijeće za sve stradale u agresiji“, kaže Vukićević.\nInteresantno je, međutim, ističe Vukićević, da protestne šetnje građana kod Ambasade SAD u Podgorici nijesu cenzurisali samo mediji bliski crnogorskom režimu, već i najveći broj medija čija uređivačka politika nije naklonjena vlasti, a sve u strahu od reakcije Ambasade i NATO establišmenta, kojima ne žele da se zamjeraju.\n„Taj protest, kao i ostale manifestacije, prenijelo je samo nekoliko izuzetaka iz cjelokupnog crnogorskog medijskog prostora. Strah od nezamjeranja NATO moćnicima prelio se i na neke opozicione partije, koje u saopštenjima za javnost povodom godišnjice bombardovanja nijesu smjele čak ni da pomenu NATO agresiju, već su govorile o ’žrtvama iz proljeća 1999. godine‘“, tvrdi Vukićević.\n„Ponovljeno odbijanje dozvole za polaganje vijenaca za nastradalog vojnika u kasarni u Danilovgradu, kao i nazivanje bombardovanja ’intervencijom‘, a ne ’agresijom‘, samo govore o nemjerljivom padu režima na etičkoj ljestvici koja postoji u međuljudskim odnosima. Vladajuća elita u Crnoj Gori već godinama pokazuje da su plač i neizmjerna tuga roditelja djece iz Murina, kojima uporno odbijaju da plate bilo kakvu odštetu, nešto što ih nimalo ne dotiče. Takav neljudski odnos prema nesreći sopstvenog stanovništva je nešto nezabilježeno u cjelokupnoj istoriji Crne Gore“, kategoričan je Vukićević.\nNaš sagovornik nema dilemu da su vlastima u Crnoj Gori od strane NATO establišmenta naložene smjernice za ponašanja u ovakvim situacijama, pa predviđa da se nešto slično može desiti i sa najnovijim Apelom slobodnih građana, koji zahtijevaju formiranje Nezavisne komisije za utvrđivanje posljedica NATO bombardovanja na zdravlje ljudi u Crnoj Gori.\n„NATO je 30. maja 1999. godine na poluostrvu Luštica dejstvovao sa oko 90 projektila sa osiromašenim uranijumom. Ako bi pomenuta Komisija utvrdila da su takve i slične akcije NATO-a tokom bombardovanja prouzrokovale višestruki porast kancerogenih oboljenja u Crnoj Gori, onda bi logičan korak koji bi slijedio bio podizanje tužbe pred međunarodnim institucijama protiv ove vojne organizacije. Nema nikakve sumnje da će NATO preko domaćih poslušnika iz crnogorskog režima učiniti sve kako bi spriječio takav slijed događaja“, jasan je Vukićević.


Parlamentarna skupština Organizacije za evropsku bezbjednost i saradnju predstavlja parlamentarnu dimenziju OEBS-a i danas okuplja 323 parlamentarca iz 57 država učesnica koji obuhvataju geografski prostor od Vankuvera do Vladivostoka.\nParlamentarna skupština OEBS-a je ustanovljena na samitu u Parizu 1990. godine sa idejom da se promoviše veće učešće nacionalnih parlamenata u državama OEBS-a.\nOsnovni zadatak Parlamentarne skupštine je da olakša međuparlamentarni dijalog u cilju unapređenja sveobuhvatnog pristupa bezbjednosti koji obuhvata političko-vojnu, ekonomsku, ekološku i ljudsku dimenziju, što predstavlja važan aspekt ukupnih napora u rješavanju današnjih izazova demokratije širom regiona OEBS-a.\nCiljevi Parlamentarne skupštine uključuju: procjenu sprovođenja ciljeva OEBS-a od strane država učesnica, razvijanje i promovisanje mehanizama za sprečavanje i rješavanje sukoba, podršku jačanju i konsolidaciji demokratskih institucija u državama OEBS-a i doprinos razvoju odnosa i saradnje između institucija OEBS-a. U ostvarivanju ovih ciljeva, Parlamentarna skupština OEBS-a koristi različite načine, uključujući završnu deklaraciju i niz rezolucija i preporuka koje se usvajaju na godišnjem zasijedanju. Pored toga, parlamentarci učestvuju u radu odbora u rješavanju važnih aktuelnih međunarodnih pitanja, programima za posmatranje izbora, seminarima osmišljenim za razvoj i jačanje demokratije, kao i specijalnim misijama delegacija Skupštine u oblastima koje izazivaju zabrinutost ili krizu.\nBudući da predstavlja forum za parlamentarni dijalog, Parlamentarna skupština pruža doprinos unapređenju demokratije, parlamentarne diplomatije i iznalaženju miroljubivih rješenja kroz parlamentarni dijalog što doprinosi jačanju njene uloge u institucionalnoj strukturi OEBS-a.\nParlamentarna skupština sastaje se tri puta godišnje i to na zimskom, godišnjem i jesenjem zasijedanju. U sastavu Parlamentarne skupštine Crna Gora ima tri predstavnika.


Zapadnoafrički blok najavljuje za ponoć intervenciju u Gambiji\nVojni komandant Zapadnoafričkog regionalnog bloka rekao je danas da će snage tog bloka preduzeti akciju u ponoć ako se do tada ne nađe rešenje za političku krizu u Gambiji.\nU izjavi za senegalski radio RFM, Sejdu Maiga Mboro je rekao da su trupe na položaju i čekaju da istekne rok kada gambijski predsednik Jahja Džame treba da napusti funkciju i dozvoli izabranom predsedniku da preuzme dužnost.\nOčevici u Senegalu javljaju da vojnici idu ka granici Gambije.\nEkonomska zajednica zapadnoafričkih zemalja (ECOWAS) stavila je svoje snage u stanje pripravnosti za eventualnu vojnu intervenciju ako Džame ne siđe s vlasti.\nDžame je odbio da posle 22 godine preda vlast, iako je na izborima 1. decebmra izgubio od Adama Baroua.\nIzabrani gambijski predsednik Barou rekao je da će njegova inauguracija biti u četvrtak, kako je planirano, iako je Džame rekao da mora da se sačeka odluka Vrhovnog suda što bi moglo da traje mesecima.\nNigerijske vazduhoplovne snage su danas saopštile da su poslale 200 vojnika i avione u Senegal, u sastav Zapadnoafričkih regionalnih snaga, da se upotrebe da bi se obezbedila smena vlasti u Gambiji, u skladu sa ishodom izbora.


Press Online :: Politika :: Šešelj "preti" Žigmanovu i Čanku, Zagreb oštro osuđuje\nŠešelj "preti" Žigmanovu i Čanku, Zagreb oštro osuđuje\nZagreb -- Hrvatsko ministarstvo spoljnih i evropskih poslova osudilo pretnje koje je Vojislav Šešelj uputio Tomislavu Žigmanovu kao i poslaniku Nenadu Čanku.\nMinistarstvo je zatražilo da Srbija pravno reaguje na pretnje, prenela je agencija Hina.\nMinistarstvo je u saopštenju navelo da "najoštrije osuđuje pretnje koje je pravosnažno osuđeni ratni zločinac Vojislav Šešelj" uputio predsedniku Demokratskog saveza Hrvata u Vojvodini Tomislavu Žigmanovu i lideru LSV Nenadu Čanku, prenosi Hina.\nŠešelj je juče za "Blic" izjavio da se "intenzivno priprema za ponavljanje svojih ratnih zločina", i da će, kako je rekao, "krenuti od Tomislava Žigmanova i Nenada Čanka".\nMVEP ističe da je Šešelj pretnje prema predstavnicima hrvatske zajednice u Vojvodini ponovio samo 24 sata nakon što mu je Žalbeno veće Mehanizma za međunarodne krivične sudove izreklo presudu i kaznu od 10 godina zatvora za zločine protiv čovečnosti zbog, kako se navodi, huškačkog govora u Hrtkovcima 6. maja 1992., "koji je rezultirao deportacijom, progonom, prisilnim raseljavanjem i drugim nečovečnim postupanjem protiv vojvođanskih Hrvata", prenosi Hina.\nHrvatsko ministarstvo je u saopštenju izrazilo "ozbiljnu zabrinutost što su nadležne institucije Republike Srbije ostale potpuno neme na pretnje ponavljanjem najtežih međunarodnih zločina za koje je osuđen Vojislav Šešelj", prenosi agencija.\nU saopštenju se dodaje da MVEP "odlučno traži i očekuje odgovarajuću pravnu reakciju nadležnih tela Republike Srbije na ove ponovne izlive mržnje i direktne pretnje upućene pripadnicima iste one manjinske zajednice u Vojvodini koja je bila objekt brutalnog etnički motivisanog nasilja devedesetih godina prošlog veka i čije su rane još uvek sveže", navodi Hina.\nHrvatsko Ministarstvo spoljnih i evropskih poslova takođe traži od institucija Srbije da "spreči svaki oblik fizičkog i verbalnog nasilja i netolerancije prema pripadnicima hrvatske nacionalne manjine u Republici Srbiji", navodi se u saopštenju.


Knjige izdavačkog preduzeća Prometej\nKnjiga "Starim tragom" se sastoji iz dva dela, gde prvi predstavlja putopis novinara Budimira Švabića, povodom prve organizovane posete Vidu, Krfu, Malti i severnoj Africi, mestima na kojima su boravili, lečili se i sahranjivani borci srpske vojske u Prvom svetskom ratu. Poseta ovim "za nas svetim mestima", organizovana je putovanjem novoformirane jugoslovenske flote ratne mornarice. Autor je pri poseti svim ovim mestima, prenosio tadašnje, ponekad veoma zapušteno, stanje kosturnica i grobova i opisivao doživljaje i putešestvija naših ratnika kroz mesta koje je i on sam u tom trenutku posećivao.\nDrugi deo knjige, koji ima poseban značaj, predstavlja spomenicu poginulim vojnicima, sa svim u to vreme raspoloživim podacima, o imenima, prebivalištima, nazivima pukova gde su služili vojsku, datumima i mestima smrti. Sve ove podatke Budimir Švabić je prikupio posećujući grobove palih srpskih boraca. Mnogi od nas će među ovim imenima pronaći svoje hrabre poginule pretke.\n"U knjizi koja je pred nama može se jasno uočiti žeđ za otkrivanjem skrivenog i spoznajom vrhovnih tajni života – „Svaki čovek po prirodi želi da zna. Lepo je završiti fakultet, treba, ali moraš da budeš spreman na sve. Jer ukoliko više i bolje znaš, utoliko će ti se strože suditi“. Takođe, autor na više mesta ukazuje na esencijalne životne mudrosti, poput – „Ma kakvu moć da imaš nemoj se time ponositi. Zapamti, ako misliš da znaš mnogo, i da znaš dobro, seti se da je to malo prema onome što ne znaš. Svi su na neki način slabi, ali veruj da niko nije slabiji od tebe. I još nešto, uvek ceni i voli ljude, ali jedno ne zaboravi, ono najvrednije u čoveku u očima je nevidljivo“. On poput radoznalog i iskrenog dečaka, raskošnim darom pronicljivosti, možda neiskusno, ali ipak hrabro odrasta u svom književnom liku, i tako, pomalo bolnim emocijama, spoznaje teret blagodeti življenja."\n...Sve Dimitrijevićeve pripovetke hronološki su povezane, tako da skupa uzete obuhvataju raspon od pola veka uzavrelog života u našoj prestonici... Glavni junak se teško snalazi u vremenskom haosu, razapet između Boga i đavola, tragajući za otkrićem svete istine i pravde svojih junaka... U zbirci pripovedaka dati su snažno svi prelomni trenuci novije istorije, ali ne u direktnom svedočenju, nego prelomljeni kroz dušu jednog osećajnog posmatrača.\nU našoj dosadašnjoj naučnoj i stručnoj javnosti malo je rukopisa ovakve vrste koji celovito obuhvataju i objašnjavaju pojmove iz oblasti bankarstva. Pored upornosti na prikupljanju dokumentacione građe, autor je pokazao da ima smisla i osećaja u kojoj meri treba obraditi pojedine bankarske pojmove a da se pri tom ne naruši celina i ravnoteža stručnih pojmova. Autor Dobrivoje Milojević je u istom uspeo pišući knjigu „Leksikon bankarstva“. Skoro da nema bankara koji neće pokazati širi interes za ovom knjigom, jer ona otvara nove pojmovne horizonte savremenog bankarskog poslovanja i popunjava praznine bankarskog znanja. Ovakva konstatacija posebno dolazi do izražaja u sferi „dubokih“ i „brzih“ promena u bankarskom sistemu.\nKnjiga poezije “Osjećaji moje duše” Aleksandre Miš, u svojoj sadržini je veoma raznolika i svojom iskrenošću i pristupačnošću budi interesovanje kod čitaoca. Zbirka se sastoji iz pesama različitih tematika i izvornog senzibiliteta. One su setne, emotivne, ljubavne, ali ima i dečijih i drugih pesama. Poezija Aleksandre Miš svojom sadržinom u manjoj ili većoj meri odslikava život svakoga od nas, pa će se svaki njen čitalac pronaći u nekoj od ovih pesama.


Proradila prva platforma za e-konsultacije sa lekarom | Kamatica\nPočetna > vest > Proradila prva platforma za e-konsultacije sa lekarom\nProradila prva platforma za e-konsultacije sa lekarom\nTekst objavljen: 03.05.2020 15:00\nDokTok– prva onlajn platforma za stručne zdravstvene konsultacije počela je sa radom u ponedeljak, 27. aprila i već beleži veliko interesovanje korisnika.\nSvakog dana u periodu od 10 do 20 sati građanima je na raspolaganju više od 150 lekara opšte prakse i specijalista, koji će im pružiti opšte informacije o simptomima bolesti, njihovim uzročnicima, informacije o dejstvu pojedinih lekova kao i psihološku podršku. Do sada je obavljeno više desetina razgovora, a sajt broji oko tri hiljada poseta za samo nekoliko dana.\nPlatforma je namenjena za sve zdravstvene konsultacije koje ne zahtevaju hitnu lekarsku pomoć i nisu posledica infekcije virusom Covid 19, a vezane su za opšte zdravstveno stanje ili potrebu za razgovorom sa psihologom. Na taj način, građani imaju priliku da dobiju stručne konsultacije bez odlaska u Dom zdravlja i boravka u čekaonici, a zdravstveni sistem je rasterećen u kriznom periodu, navodi se u saopštenju.\ndok tok konsultacije konsultacije sa lekarom platforma lekari


Mediji na lokalu sve teže podnose dodelu novca iz gradskih i opštinskih budžeta onima koji su van mesta i okruga u kome se radi, ali i nekima koji bar u nazivu nemaju bilo kakvu oznaku koja bi ukazivala na rad u medijskoj sferi. I ove godine nevelika sredstva od 7,8 miliona dinara iz budžeta grada Valjeva, raspodeljena su za 16 projekata. Članovi komisije će možda reći da gledaju prvenstveno kvalitet projekta kojim se konkuriše.\nIpak iz iskustva onih koji su nekada bili deo tih komisija, znamo da se ponegde bukvalno dobije spisak ko i koliko ko treba da dobije novca. Favorizovanje pojedinih medija već niz godina i nekorektan odnos prema medijima i tokom prvog talasa pandemije korona virusa bilo je ispod svakog nivoa. Ne želimo da učestvujemo u tome evo već drugu godinu zaredom. Prošle godine TV VA PLUS je u odnosu na konkurentsku televiziju dodeljeno 1.300% manje novca iz gradskog budžeta.


Poslednja fotografija "Tesle" krije jezivu tajnu? - Smedia\nPoslednja fotografija "Tesle" krije jezivu tajnu?\nTeoretičari zavere jedva dočekali novu temu, koja nam ovoga puta, dolazi iz svemira.\nIzvršni direktor "Tesle" i osnivač firme "SpejsX" Ilon Mask objavio je pre dva dana na Instagramu poslednju fotografiju "Starmena", lutke u automobilu "Tesla roadster" koju je ponela u svemir raketa "Falkon hevi" lansirana u utorak.\nSvemirsko putovanje lutke u "Tesla roadsteru" inspirisalo je nove teoretičare zavere.\n- Ideja je da je lutka zapravo telo, skriveno svima pred očima na međunarodnim vestima, i niko nikada neće moći doznati da li je ta osoba stvarno ubijena - napisao je korisnik i dobio 17.000 glasova i 500 duhovitih komentara.


Academ Link - Institut za fiziku prvi institut od nacionalnog značaja\nInstitut za fiziku prvi institut od nacionalnog značaja\nInstitut za fiziku u Beogradu je odlukom Vlade postao prvi institut od nacionalnog značaja za Srbiju, izjavio je ministar prosvete, nauke i tehnološkog razvoja Mladen Šarčević.\nPrema njegovim rečima, Institut je ispunio svih 11 zakonom propisanih uslova kako bi stekao taj status, a Srbija je time dobila novu vrstu istraživačke ustanove gde će se obavljati prioritetna i vrhunska istraživanja.\n„Mislim da Institut zaista zaslužuje taj rang, jer o njegovom značaju govori i podatak da se 40 vrhunskih naučnika i istraživača vratilo ovde iz inostranstva”, rekao je Šarčević na konferenciji za novinare.\nOn je dodao da je Institut jedna od retkih naučnih institucija koja sarađuje sa privredom i da njegov doprinos promociji nauke treba da bude primer drugim institucijama u Srbiji.\nDržavni sekretar u Ministarstvu prosvete, nauke i tehnološkog razvoja Vladimir Popović istakao je da je 10 odsto naučne produkcije u Srbiji upravo u tom inistitutu i da je „najveća snaga tog instituta kadrovski potencijal”.\nDirektor Instituta za fiziku Aleksandar Bogojević rekao je da je novi status Institut dobio zahvaljujući izvrsnosti istraživača i rezultata naučnog rada. „Sada smo dobili jednu ulogu za koju mislimo da nam treba, možemo da razvijamo drugu komponentu a to je da vidimo da li neko želi ono što mi mislimo da možemo da radimo”, kazao je Bogojević.\nKako je dodao, u Institutu za fiziku se „svakako bave naukom, ali vide da to može mnogo da koristi i društvu”. Institut za fiziku osnovan je 1961. godine. Na njemu radi oko 200 istraživača od kojih je 36 odsto u A1 zvanju. (Beta)


Dačić: Važno što je dijalog Beograda i Prištine nastavljen, partnerski odnosi sa NATO značajni za stabilnost regiona - Kosovo Online\nDačić: Važno što je dijalog Beograda i Prištine nastavljen, partnerski odnosi sa NATO značajni za stabilnost regiona\n22. Jul 2020. • 11:26\nMinistar spoljnih poslova Srbije Ivica Dačić ocenio je, na 8. Beogradskoj NATO nedelji u organizaciji CEAS, da je veoma važno što je dijalog Beograda i Prištine nastavljen posle više od godinu i po dana, prenosi Tanjug.\nDanas, odnosi Srbije i NATO predstavljaju delikatno pitanje opterećeno nasleđem iz prošlosti, rekao je Dačić i istakao da postoji odgovornost i obaveza da se zajednički ulože napori da region bude trajno stabilan.\nNaglasio je da su partnerski odnosi sa NATO nerazdvojni deo ukupne spoljnopolitičke pozicije Srbije i nastojanja da region bude trajno stabilan.\nDodao je da se odnosi zasnivaju na partnerskoj saradnji u skladu sa politikom vojne neutralnosti, bez nastojanja za članstvom u Alijansi i drugim vojnim savezima, a primetio je i da saradnja nesumnjivo napreduje iz godine u godinu.\nDačić je istakao da se u mandatu ove vlade Srbija dodatno afirmisala na međunarodnoj sceni kao kredibilan i pouzdan partner i izvoznik bezbednosti u regionu i poručio da ona ne menja svoje spoljnopolitičke prioritete.\nTi prioriteti se, kaže, ogledaju u zaštiti suvereniteta i integriteta zemlje, članstvu u EU, unapređenju regionalne saradnje i negovanju prijateljskih i partnerskih odnosa sa svima.\n"Nema sumnje da će i nova vlada bez obzira na njen konkretan sastav nastaviti da, u saradnji sa predsednikom Republike, sprovodi uspešno taj spoljnopolitički kurs koji je u prethodnom periodu značajno unapredio međunarodni položaj Srbije i podigao ugled zemlje", naveo je Dačić.\nTaj kurs je, dodaje, vratio i određena pitanja od suštinskog nacionalnog interesa, prvenstvno pitanje KiM, u fokus pažnje.\n"Članstvo u EU i ostvarivanje projektovanih reformi predstavlja strateški cilj Srbije i EU nikada ne može biti potpuna bez Srbije i regiona Zapadnog Balkana", rekao je Dačić i dodao da su evropske integracije zemalja regiona najbolja garancija za trajnu stabilnost i da Srbija podržava aspiracije suseda za članstvo.\nDačić je zahvalio CEAS-u na organizaciji skupa, navodeći da se taj događaj afirmisao kao prestižni forum za produbljenje razmenu mišljenja i ideja između relevantnih učesnika i šire javnosti.\nIvica Dačić dijalog Beograd Priština NATO\nDačić: Razgraničenje je jedina realna opcija za sporazum s Prištinom\nŠef srpske diplomatije i lider SPS Ivica Dačić ocenio je u intervjuu za Blic da smo daleko od sporazuma Beograda i Prištine, da niko ne zna šta bi trebalo da piše u sporazumu, niti se o tome razgovaralo u Briselu.\nDačić: Priština nije spremna za kompromis, dođe mi da povučem potpis s Briselskog sporazuma\nJovanović: Vučić pokušava da povrati ono što je izgubljeno u ratu sa NATO


Ištvan Pastor napadnut u Budimpešti | Autonomija\nIštvan Pastor napadnut u Budimpešti\nPastor napadnut na poziv ekstremista iz Jobika\nPredsednik Saveza vojvođanskih Mađara Ištvan Pastor napadnut je u Budimpešti, gde je prisustvovao konstituisanju mađarskog parlamenta, javila je Radio-televizija Vojvodine (RTV).\nNa poziv bivšeg poslanika, demonstranti sa trga su prišli Pastoru, gurali ga i psovali, a mađarski portali HVG i Origo tvrde da su ga i pljunuli.\nPastora je neprijatnosti spasila policija, koja je bila primorana da interveniše, javio je RTV.\nPajtić, LSV i mađarski zvaničnici osudili napad na Pastora\nPredsednik Vlade Vojvodine Bojan Pajtić osudio je večeras napad na predsednika Skupštine Vojvodine i Saveza vojvođanskih Mađara Ištvana Pastora u Budimpešti i zatražio brzu i adekvatnu reakciju mađarskih institucija.\n„Žigosanje, vređanje, napadanje i nasilno ponašanje nedopustivo je i sramno, a ekstremizam u politici nikada i nikome ništa dobro nije doneo. Očekujem brzu i adekvatnu reakciju nadležnih institucija Mađarske“, naveo je Pajtić u saopštenju za javnost.\nNapad na Pastora najoštrije je osudila i Liga socijaldemokrata Vojvodine (LSV), koja je od mađareskih vlasti zatražila da najoštrije kazne sve one koji su učestvovali u tom napadu.\n„Uvereni smo da će Mađarska pravovremenom reakcijom nadležnih državnih organa i procesuiranjem svih odgovornih za današnji incident, pokazati da fizičko nasilje i vređanje nije i ne sme biti način za demonstriranje političkih razlika“, piše u saopštenju LSV-a.\nNapad na Pastora osudio je zamenik mađarskog premijera Žolt Šemjen i ocenio da je taj napad „udarac u lice celoj naciji“.\nPastor: Dosta mi je svega\nIštvan Pastor je medijima rekao da je danas oko 13 sati izašao iz zgrade mađarskog parlamenta i da je napadnut na platou gde se održavao protest pripadnika ultradesničarske stranke Jobik, koji su počeli da ga vređaju kada su ga ugledali.\n„Napad je bio orkestriran sa lica mesta putem megafona, a govoreno je da sam ja izdajnik, nakon čega je desetak ljudi krenulo prema meni i počeli su da me guraju i pljuju“, rekao je Pastor i dodao da su ga optuživali da je „izdajnik“.\nOn je dodao da je nekako uspeo da izađe iz te gomile i naveo da je najviše razočaran činjenicom da mu niko nije pritekao u pomoć.\n„Kada čoveka stalno optužuju u Mađarskoj za nacionalnu izdaju, a u Srbiji ga vide kao pretnju stabilnosti ili kao izdajnika vojvođanskih interesa, u jednom trenutku mu zaista bude dosta svega“, kazao je Pastor.\nOn je dodao da u napadu nije povređen, ali da je to što se desilo „više nego strašno“.\nUdruženje „Racija 1942“ osudilo napad na Pastora\nMemorijalno društvo „Racija 1942“ iz Čuruga izrazilo je danas duboko ogorčenje zbog napada na predsednika Saveza vojvođanskih Mađara Ištvana Pastora u Budimpešti i ocenilo da ekstremni pripadnici mađarskog naroda ne prepoznaju veličinu i značaj svega što je Pastor uradio na pomirednju između Srba i Mađara.\nTo udruženje je u saopštenju za javnost navelo da su rezultati Pastorovog rada veoma vidljivi u Čurugu, gde su u junu prošle godine postavkljena dva spomen-obeležja, jedno za mađarske a drugo za srpske nevine žrtve iz Drugog svetskog rata.\nMemorijalno društvo „Racija 1942“ godine podsetilo je i na Pastorove zasluge da se u Čurugu 26. juna pojave predsednici Srbije i Mađarske, Tomislav Nikolić i Janoš Ader, i upute poruke mira i prijateljstva između dva naroda.\n„Dobro smo shvatili veliki značaj njegovog političkog rada na teritoriji Vojvodine i Srbije. Taj značaj shvataju svi borci za ljudska prava, toleranciju i pomirenje. Izražavamo tugu što neki ekstremi nisu u stanju da prepoznaju veličinu i značaj svega što je gospodin Pastor učinio upravo za pripadnike svoje nacionalne zajednice u Vojvodini“, piše u saopštenju.\nČetvrta Vojvođanska konvencija osudila je danas napad na predsednika Saveza vojvođanskih Mađara (SVM) i Skupštine Vojvodine u Budimpešti i zatražila brzu i odgovarajuću reakciju nadležnih institucija u Mađarskoj.\n„Napominjemo da je Ištvan Pastor bio gost mađarskog parlamenta i da je država bila obavezna i dužna da zaštiti svog gosta. Očekujemo brzu i adekvatnu reakciju nadležnih institucija u Mađarskoj i brzo procesiranje svih odgovornih za ovaj incident“, navodi se u saopštenju za javnost.\n„Očigledno je da takva politika, kao i politika pomirenja dva naroda, smeta ekstremistima i s jedne sa druge strane granice. Ištvan Pastor je pre nekoliko meseci osudio pogubno delovanje ekstremističkog i desničarskog Jobika na teritoriji Vojvodine“, piše u saopštenju.


Koalicija NADA predstavila program za izbore u Beogradu\nBeta 29. januara 2022. 16:10\nKoalicija NADA predstavila je danas program za predstojeće izbore u Beogradu kojim je najavila borbu protiv „urbanističke mafije“, formiranje „koridora kulture“, unapredjenje gradskog saobraćaja i nastojanje da glavni grad bude čist i decentralizovan.\nPredsednik Pokreta obnove kraljevine Srbije (POKS) i bivši gradonačelnik Beograda Vojislav Mihailović, koji će biti nosilac izborne liste u glavnom gradu, kazao je da drugi političari vlast u Beogradu i njegov budžet posmatraju kao stranački plen, šta je dovelo da „ogromne korupcije i urbanističkog haosa“.\nMihailović je kazao da je porazno što se Beograd juče nalazio medju pet najzagadjenih gradova sveta i istakao da po tom pitanju nema kompromisa i odlaganja.\n„Lekari kažu da se prosečni životni vek u Beogradu smanjio zbog zagadjenja“, istakao je on.\nOn je naveo da su Termoelektrana „Nikola Tesla“ (TENT) u Obrenovcu i deponija u Vinči najveći zagadjivači Beograda i predložio zabranu upotrebe dizel motora.\nDodao je TENT proizvodi 50 odsto stuje u Srbiji, ali da treba razmišljati o alternativnim izvorima energije poput nuklearnih elektrana i predložio učešće Srbije u radu takve elektrane u Bugarskoj.\n„Prestonica nije samo glavni grad, već je to grad u kojem je stolovao kralj. Ako gradjani tako odluče, opet će biti kralj u našoj prestonici“, naglasio je on.\nPredsednik Demokratske stranke Srbije (DSS) Miloš Jovanović, koji je najavio kandidaturu za predsednika Srbije ispred koalicije NADA, kazao je da očekuje da NADA u Beogradu bude više nego relevantan faktor, za šta ima i jasan program i mlad i energičan tim.\n„Bitno je da NADA ostvari najbolji mogući rezultat da možemo da utičemo na političke procese u gradu. Beograd je bitan i zbog svih drugih izbora jer je najveći rezervoar glasova“, dodao je on.\nPotpredsednik DSS Predrag Arsenić izjavio je da će se NADA zalagati za realizaciju „koridora kulture“ koji predstavlja otvaranje novih kulturnih ustanova u Beogradu i rekonstrukciju nekih starih.\nOn je kazao da je potrebno izgraditi zgradu opere i muzej primenjenih umetnosti na beogradskom ušću, kao i rekonstruisati gradsku biblioteku uništenu za vreme Aprilskog rata 1941. i otvoriti muzej sećanja.\nArsenić je ocenio da je stanje u kulturi osnova za svaki narod i naveo da Beograd danas ima 40 pozorišta, isti broj kao kada je imao 200.000 stanovnika.\nPotpredsednik POKS Vladimir Djordjević izjavio je da se „pluća grada“ – drva seku svakog dana na Kalemegdanu, u Pionirskom gradu i da „tom ludilu nema kraja“.\n„Planiraju se neke gondole, planira se sivilo grada. Videli ste kako izgleda Trg Republike, sve je sivo“, istakao je on.\nOn je naglasio da će koalicija NADA unaprediti gradski saobraćaj, otvoriti žutu traku i za putnička vozila sa tri i više putnika i izgraditi nadzemne garaže i biciklističke mostove.\nDjordjević je kazao da je gradski prevoz neefikasan i da stanovnici Beograda auto-putem brže stignu do Kragujevca nego autobusom od Rakovice do Zemuna te je najavio da će gradski prevoz biti besplatan za djake, studente i penzionere.\n„Nećemo da obećavamo kule i gradove kao (zamenik gradonačelnika Beograda Goran) Vesić koji je došao iz ne znam kog grada, kao da u Beogradu nema Beogradjana“, istakao je on.


Izraelski roboti operišu kičmu : Nadlanu.com\nIzraelski roboti operišu kičmu\nObjavljeno 10. mar 2011. / 12:20:58\nMala nacija na Bliskom istoku postala je rasadnik robotičkih tehnologija za medicinske aparate, tako što ušavršava i njihov izgled i veštačku inteligenciju. Inovacije uglavnom započinju na izraelskim univerzitetima, a završavaju se komercijalnim rešenjima kao što je najnoviji SpineAssist, jedini uređaj na svetu za robotizovanu operaciju kičme.\n„Danas u svetu postoji svega nekoliko uređaja koji samostalno izvode operacije”, objašnjava profesor Moše Šoham iz robotičke laboratorije sa Instituta za tehnologiju Tehnion u Haifi, čije je nedavno istraživanje utrlo put uređaju SpineAssist. Ovaj uređaj pomoću informacija prikupljenih kompjuterskom tomografijom i rendgenskim zracima pruža specijalistima precizno uputstvo za korišćenje operativnih instrumenata kako bi se minimalizovale moguće posledice po vitalne organe i obližnje nerve. Za sada je u upotrebi u Sjedinjenim Američkim Državama, Nemačkoj, Holandiji i Rusiji.\nU Šohamovoj laboratoriji razvija se i TIPCAT, robot koji može da se „uvuče“ u telo kako bi izvršilo endoskopsku operaciju; kao i majušni robot Virob, nedavno prikazan na CNN-u, koji omogućava unutrašnju dijagnostiku i nanošenje, recimo, leka protiv raka direktno na tumor.\nJoš jedan robotički uređaj sa ovog Instituta, koji će se na tržištu pojaviti za nekoliko godina, mogao bi da omogući doktorima da intervenišu i u materici. „Ono što bismo voleli je da ubacimo malu kapsulu unutar materice kako bi se vršile operacije na fetusu, pa radimo na tome kako da omogućimo da uređaj pliva u plodnoj vodi radi dijagonistike i terapije“, zaključuje Šoham.


Revizija nacionalne istorije: Milošević je kriv za gubitak Kosova | Tacno.net\nAutor 14.1.2012. u 08:59\nMiloševićeva vladavina Kosovom upravo je period u kome su najviše gažena ljudska i nacionalna prava kosovskih Albanaca. Kada danas govorimo gde je i kada je „izgubljeno“ Kosovo, ne može se mimoići upravo ovaj period u kome su najdublje ukopane pretpostavke tog gubitka\nNe možemo se oteti utisku da monografija “Kosovo za vrijeme autonomije, 1974 – 1990“, kojoj je jedan od vođa tima, istoričar Momčilo Pavlović, sadrži odeljke, kontroverzne do krajnje neobjektivnosti. Takav je, na primer, odeljak pod naslovom „Kosovski Srbi – srpski nacionalistički intelektualci i zvaničnici Miloševićevog režima“, u kome se ne razotkriva suština političke napetosti u zemlji.\nObjektivistički neproziran tekst\nČitaocu ostaje nejasno koje su se politike u tom vremenu sukobljavale i u kakvom su se ishodu okončale. Zato tekst deluje objektivistički i neprozirno, jer ne ulazi u to da su unutar srpskog partijskog i državnog rukovodstva postojala oštra neslaganja oko toga kakvu politiku treba voditi prema Kosovu. Ekstremna nacionalna struja, kojoj je na ruku išao predsednik CK SK Srbije Slobodan Milošević, zahtevala je pooštravanje politike prema kosovskim Albancima, dok je državna politika, na čijem čelu je stajao Ivan Stambolić, predsednik Predsedništva Socijalističke Republike Srbije, principijelan protivnik srpskog i svakog nacionalizma, nastojala da se srpsko-albanski konflikti rešavaju na miroljubiv način. U stvari, ovim unutarsrpskim sukobom, oformio se razlaz između dve oštro suprotstavljene politike Srbije na nacionalnom planu, između odgovorne nacionalne i nacionalističke politike, posebno prema Kosovu.\nPavlović lakonski ističe da je mobilizacija kosovskih Srba posle političkih promena koje su usledile nakon 1966. i osobito nakon 1981. godine, „odigrala važnu ulogu u političkim trvenjima u poslednjoj fazi socijalističke Jugoslavije“. Ali ne govori zašto je 1966. godina značajna i o kakvoj se ulozi kosovskih Srba radi u tom vremenu. Za čitaoce u Srbiji i širom sveta, 1966. godina, sama po sebi ništa ne znači, ako se ne kaže da je to bila godina u kojoj se održao plenum CK Saveza komunista Jugoslavije na Brionima, na kome je smenjen visoki partijski i državni funkcioner Aleksandar Ranković, potpredsednik Republike i raniji šef tajne policije, poznat po privrženosti centralističkom konceptu socijalizma, pa u tom kontekstu i oštrijoj politici prema kosovskim Albancima i Kosovu uopšte.\nPostbrionske promene nesumnjivo su predstavljale značajan politički prelom u pravcu decentralizacije polititičkog i federalnog sistema koji je otvarao nove mogućnosti za demokratske reforme i ravnopravnost nacija. Kosovo je tada u sistemskom smislu znatno napredovalo, postalo je „elemenat federalizma“ čime je de facto izjednačeno sa statusom republika. Novi status Kosova međutim, zloupotrebljavali su posebno i veoma albanski nacionalisti, podstrekivajući iseljavanja Srba i zahtevajući da Kosovo preraste u status republike. To je prirodno pojačavalo nezadovoljstva Srba, što je stvaralo povoljno tle za rast srpskog nacionalizma. Tako da je vlast imala otežani dvostruki zadatak, da zvaničnu nacionalnu politiku sprovodi i protiv srpskog i protiv albanskog nacionalizma. Poltički značaj srpskih protesta ne iscrpljuje se samo zaštitnom ulogom od lošeg ekonomskog i političkog položaja kosovskih Srba. Ti protesti sve više su prerastali u snažne pokrete za povratak na centralističko rukovođenje Kosovom u kome su Srbi imali dominantnu rukovodeću ulogu. Ima se utisak kao da je autor bio previše oprezan da te političke pojave kvalifikuje pravim imenima.\nNaznačeni odeljak, napisan je iz ugla protesta kosovskih Srba, ali se ne vidi da su te proteste podsticali i usmeravali srpski nacionalisti (Dobrica Ćosić i drugi). Izostao je zanimljiv podatak da se je tim protestima jedno vreme supotstavljao i Milošević kao predsednik srpske partije, ali samo dotle dok Ivan Stambolić nije eliminisan iz zvanične politike. Prenebregnute su u tom smislu neke značajne prekretnice kao što je Osma sednica CK Srbije (1987) na kojoj je srušen Ivan Stambolić i te je ubrzo usledilo poništavanje dveju autonomija zagarantovanih važećim Ustavom. Jedno vreme odvojene struje, legalna Miloševlćeva vlast i opozicija Srba sa Kosova, sjedinile su se u jedinstvenoj nacionalističkoj politici ovladavanja Kosovom nakon čega nacionalizam postaje zvanična politika Srbije\nMilošević gazio prava Albanaca\nMiloševićeva vladavina Kosovom upravo je period u kome su najviše gažena ljudska i nacionalna prava kosovskih Albanaca. Kada danas govorimo gde je i kada je „izgubljeno“ Kosovo, ne može se mimoići upravo ovaj period u kome su najdublje ukopane pretpostavke tog gubitka. Zato objektivizam u prikazivanju ovog perioda u Srbiji, može zgodno da posluži i u primeni revizije naconalne istorije Srbije.\nUpravo iz tih razloga smatramo da naznačeni prilog (Kontroverza 4), predstavlja konceptualni promašaj koji odudara od intencija i poruka Čarlsa Ingraoa i Tomasa Emerta, autora ove knjige. On se uklapa u opštu konstrukciju „kontroverze o Jugoslaviji“ ali ona služi krijumčarenju onih gledanja koja bi da revidiraju nacionalnu istoriju. Jer ceo je prilog zasnovan na izvorima nacionalistički orijentisanih kosovskih Srba koji su predvodili srpske proteste i koji su, dobrim delom, suodgovorni za gubitak Kosova (Miroslav Šolević, Boško Budimirović i drugi). Otud njihova zaostavština najčešće sadrži jednostrano oblikovane prikaze kosovskih događanja. Zato smatramo da bi bilo preporučljivo da se ne samo naznačeni prilog već i deo teksta pod naslovom „Zaključak“ ili radikalno recenziraju ili sasvim izostave iz budućeg izdanja ove knjige.


Devito i David Guetta udružili se da kreiraju novi remix pesme "Get together" - Harper‘s Bazaar\nU okviru svoje OPEN kampanje, Tuborg je ove godine spojio internacionalnu muzičku zvezdu, Davida Guettu, sa popularnim domaćim reperom, Devitom. Naš muzičar kreirao je remix već popularnog Guettinog hita, pod nazivom "Get Together (Tuborg OPEN Mix)" i tako još jednom podsetio da je Tuborg sinonim za dobru muziku i neočekivane spojeve.\nEnigmatični reper poznat kao Devito jedna od najneobičnijih scenskih pojava s obzirom na tajanstveni identitet koji vešto krije od javnosti, ističući u svojim retkim intervjuima da je muzika ta koja treba da ga predstavi. Zahvaljujući Tuborgu, Devito će po prvi put otkriti detalje iz svog života i stvaralačkog procesa u seriji ekskluzivnih videa koji će biti dostupni samo na YouBox platformi, koja je na muzičkom nebu napravila revoluciju u proizvodnji zabavnog sadržaja.\nOve godine Tuborg magija je stvorena u timu sa legendarnim DJ-em Davidom Guettom, čiju su numeru "Get Together" obradili umetnici širom sveta. Kao jedan od najuticajnijih DJ-eva našeg vremena, Guetta svojim bitom ujedinjuje umetnike i fanove iz Indije, Kine, Bugarske, Nepala, Uzbekistana i mnogih drugih zemalja spajajući tako različite kulturološke odrednice i muzičke pravce u jedan originalan okvir.\n"Uzbuđen sam što vidim kako umetnici iz potpuno različite kulture uzimaju moj zvuk i čine ga posebnim dodavanjem sopstvene interpretacije. Očekujem da svaki umetnik ima drugačiju viziju sveta i da doda nešto novo i drugačije. Ovo se može odnositi na muzičko ili lirsko, ali se nadamo da će kombinacija onoga što oboje donosimo stvoriti nešto potpuno sveže", rekao je povodom ovogodišnje Tuborg OPEN kampanje slavni David Guetta.\nTuborg je i prethodnih godina okupljao velike svetske zvezde poput Major Lazera, Diplo i MØ, Clean Bandit i The Chainmonkers i spajao ih sa domaćim izvođačima poput Sare Yo, Đorđa Miljenovića, Who See, Franky i Marka Louis-a, koji su svetsku muziku približavali uhu naše muzičke scene.\nZa još zanimljivog sadržaja koji vam je Tuborg pripremio pratite Tuborg društvene medije @tuborgsrbija i Tuborg sajt.


U Kuli u nedelju vanredni izbori, SzS bojkotuje - Vojvođanski istraživačko-analitički centar "VOICE"\n14. dec 2018. Aktuelno\nVanredni lokalni izbori biće u nedelju 16. decembra održani u vojvođanskoj opštini Kula, gde je prema zvaničnim podacima Ministarstva za državnu upravu i lokalnu samoupravu, u birački spisak upisano 35.914 birača. Osim u Kuli, vanredni lokalni izbori biće održani i u opštinama Kladovo i Doljevac, dok će redovni biti samo u Lučanima.\nOpštinska izborna komisija u Kuli proglasila je ukupno osam izbornih lista, a građani će svoje pravo da glasaju moći da ostvare na 40 biračkih mesta. Prva lista je „Aleksandar Vučić – zato što volimo Kulu“, koja je, kako su lokalni funkcineri te stranke rekli novinarima lokalne televizije, potpise sakupila za „nekoliko sati“ nakon što je predsednica Skupštine Srbije Maja Gojković raspisala izbore. Lista ima 37 kandindata za odbornike, koliko ima i mesta u lokalnom parlamentu.\nZa glasove građana kulske opštine boriće se i lista pod rednim brojem dva „Socijalistička pratija Srbije – Ivica Dačić“ sa 25 kandidata, zatim tri „Pokret obnove Kraljevine Srbije – Marko Košutić“ sa 25 kandidata i četiri „Ruska stranka – Dušan Hajduković – Kekini principi“ sa 13 kandidata. Imenom liste se aludira na „principe“ nedavno preminulog lokalnog lidera te stranke Hercena Radonjića Keke, koji je bio jedini opozicioni odbornik u skupštini u poslenjem sazivu.\nPod brojem pet je odbornička lista „Pokret socijalista – Aleksandra Vulin“ sa 25 kandidata, zatim pod brojem šest „Srpska radikalna stranka – dr Vojislav Šešelj“ sa 13 kandidata, pod brojem sedam „Partije ujedinjenih penzionera Srbije – Milan Krkobabić – I Kula je Srbija“ sa 25 kandidata i pod brojem osam novi građanski pokret koji se pojavio upravo pred ove izbore „Grupa građan Kritična masa“ sa 15 kandidata.\nSavez za Srbiju, u kojem je i Demokratska stranka koja ima odbor na lokalu u Kuli, ranije je saopštio da će bojkotovati vanredne izbore u Kuli, Kladovu i Doljevcu, jer su „veštački izazvani i nezakonito raspisani“. Savez je tada najavio da će od Ustavnog suda tražiti i ocenu o ustavnosti i zakonitosti, kao i privremenu meru obustavljanja svih predizbornih radnji.\nTako se i Opštinski odbor Demokratske stranke u Kuli ubrzo oglasio saopštenjem u kojem su poručili da će se priključiti bojkotu. U saopštenju su podsetili da su izbori raspisani pod čudnim okolnostima, da nikada predsednik opštine Velibor Milojičić nije zvanično saopštio da je podneo ostavku, niti je Skupština bila obaveštena.\n„Građani do danas nisu čuli zvaničnu ostavku aktuelnog predsednika opštine Velibora Milojičića, skupština nije razmatrala niti potvrdila njegovu ostavku, a od dana kada su mediji izvestili o mogućoj ostavci niko u javnosti nije saopštio razloge zbog kojih je podneta“, podsetila je opštinska DS.\nOvu informaciju o čudnom „podnošenju, pa povlačenju ostavke“ predsednika Velibora Milojičića, javnost je obavestio VOICE 4. oktobra ove godine. Iako je VOICE tog istog dana uspeo da potvrdi informaciju o ostavci, preko izvora iz lokalne vlasti, u lokalnom SNS-u negirali su da je Milojičić podneo ostavku ili da o tome imaju saznanja. Sam Milojičić nije odgovorao na telefonske pozive. On se u dva navrata SMS-om opravdao zauzetošću uz obećanje da će se javiti kasnije, ali to nije učinio. Na telefonski poziv javio se Milojičićev zamenik Karolj Valka (SVM) koji se pravdao službenim odsustvom. Iako je i on rekao da ne zna da je predsednik opštine podneo ostavku, ovu mogućnost nije isključio rečima da “SNS ima većinu da donese takvu odluku“.\nU opštini je već tada uveliko počela predizborna kampanja, iako se u javnosti o ostavci i izborima nije pričalo, i to sve do samog raspisivanja 28. oktobra. Građani sa kojima su novinari VOICE razgovarali primetili su razne vrste stranačkih aktivnosti na ulicama opštine i pre tog datuma, a odmah nakon samog raspisivanja dominantnu vizuelnu ulogu preuzela je Srpska napredna stranka (SNS), sa zakupljenim bilbordima, plakartima, lecima i temeljno pripremljenom kampanjom.\nOsim dominantne kampanje, u Opštini Kula su se u danima pred održavanje izbora gotovo svakodnevno ređali funkcioneri, ali ne stranke, već Vlade Srbije, Pokrajinske vlade, Skupštine Vojvodine i Srbije, kao i drugih lokalnih samouprava. Tako je u Kuli kao predsednik Srbije, Aleksandar Vučić otvorio treći pogon Kalcedonije u zemlji, kada je najavio nova ulaganja u ovu opštinu. Premijerka Ana Brnabić uključila se Skype-om na čas u Gimnaziji „Petro Kuzmjak“ u Ruskom Krsturu u toj opštini 7. novembra, pa je ponovo posetila Kulu 12. decembra da bi obišla pogon italijanske firme „Euroin“. Potom je 17. novembra u opštinu stigao predsednik Pokrajinske vlade Igor Mirović da pusti u rad crpnu stanicu za navodnjavanje „Kula – Mali Iđoš“.\nOsim toga, dva dana pred izbore u Novom Sadu je aktuelni predsednik Velibor Milojičić potpisao sa predsednikom Pojkrajinske vlade Igorom Mirovićem, Ugovor o početku prve faze radova na izgradnji sportsko – rekreativnog centra u Opštini Kula, vredan 175 miliona dinara, od čega je opština obezbedila 100 miliona dinara.\nJedini koji je u opštinu došao kao funkcioner svoje stranke Saveza vojvođanskih Mađara je njen predsednik Ištvan Pastor. On je na tribini u Kuli građanima poručio da glasaju za listu broj jedan, jer će SVM izaći na lokalne izbore u koaliciji sa SNS. Ni kao funkcioner institucija, ni kao funkcioner stranke, u opštini je intenzivno bio prisutan i rođeni brat predsednika Srbije Andrej Vučić, koji je primećen na fotografijama aktivista lokalnog SNS na društvenim mrežama, gde je fotografisan na prepoznatljivim lokacijama širom opštine.\nDa je u Kuli, ali i u Lučanima, Kladovu i Doljevcu, uočena „funkcionerska kampanja“, potvrdila je posmatračka misija „CRTA“, koja prati izbornu atmosferu i radnje u sve četiri opštine u kojima se 16. decembra održavaju lokalni izbori. CRTA je saopštila da je u sve četiri opštine zabeleženo „intenzivno prisustvo republičkih funkcionera – od ministara do direktora službi i javnih preduzeća – praćeno zloupotrebom javnih resursa“.\n„Iako su u pitanju lokalni izbori, kampanja u ove četiri opštine poprimila je obeležja nacionalnih izbora. Više od 20 puta su republički ministri i funkcioneri posetili sve četiri opštine u poslednjih mesec dana, od kojih je više od polovine zabeleženo u Lučanima“, poručio je šef Crta posmatračke misije Raša Nedeljkov u saopštenju.\nU kampanji je CRTA zabeležila i aktivnosti humanitarnog karaktera koje organizuju ili u čijoj organizaciji učestvuju opštine (besplatni lekarski pregledi, besplatni koncerti i kulturni sadržaji), a za koje postoje indicije da se radi o promociji stranaka koje čine vlast. Dodaje se da nije zabeleženo odstupanje u sprovođenju pripremnih radnji za održavanje izbora od strane lokalne izborne administracije.\nU ovakvoj atmosferi i predominaciji jedne partije, kao i kandidovanju partija koje su praktično u koaliciji sa vodećom SNS u kulskoj oštini, na izbornom polju pojavila se samostalna lista Grupe građana „Kritična masa”. Ova izborna lista nastala je kao odgovor građana na malverzacije aktuelne vlasti u Kuli koje su zabeležili mediji. Deset aktivista izdvojilo se iz grupe na Fejsbuku, u kojoj su do tada na statusimai objavama diskutovali o lokalnim problemima, politici, temama i korupciji. Građanska opcija zalaže se za to da se u ovoj opštini konačno više pažnje počne obraćati na obrazovanje, zapošljavanje, građansku participaciju i borbu protiv korupcije.\nKorupcija je u Kuli godinama jedna od glavnih tema. Aktuelni predsednik opštine Milojičić na tu funkciju stupio je tek nedavno, a njegov prethodnik Perica Videkanjić, smenjen je i sa mesta predsednika opštine i sa mesta glavnog čoveka SNS u Kuli, nakon niza skandala koji su povezivani sa njim. Agencija za borbu protiv korupcije je, nakon pisanja VOICE, uputila Skupštini opštine Kula inicijativu za razrešenje Videkanjića sa funkcije predsednika opštine zbog mnogobrojnih višemilionskih poslova dodeljenih putem javnih nabavki preduzeću rođenog brata Zorana Videkanjića i dodeli državnih oranica po pravu prečeg zakupa supruzi. Vladajuća garnitura je to rešenje Agencije nazvala „navodnom odlukom“, „preporukom“, „nekim papirom“, a sam Videkanjić je optužio Agenciju „u kojoj se zna ko sedi“ da njegovim bližnjim uskraćuje osnovno pravo na rad i pozvao odbornike da donesu konačnu odluku. Odluka je odbijena, ali je Videkanjić na kraju ipak morao da ode sa funkcije podnoseći ostavku u maju.


R. JOKIĆ - Blic\nMilko Đurovski trener Slavije iz Istočnog Sarajeva\nLegenda jugoslovenskog fudbala i bivši as Crvene zvezde i Partizana, Milko Đurovski, od večeras je novi trener Slavije iz Istočnog Sarajeva.\nKrstajić za "Blic": Ostavke su samo predstava za navijače Partizana\nNekadašnji direktor kluba iz Humske, a sada predsednik Radnika iz Bijeljine, oštro je napao vodeću garnituru još aktuelnog srpskog šampiona. Mladen Krstajić dres reprezentacije Jugoslavije i Srbije oblačio je 59 puta. Kaže da je mnogo lakše igrati fudbal nego biti na čelu kluba.\nPesnice od bronze\nPre odlaska na Prvenstvo Evrope nisam se nadao da mogu uzeti medalju, ali su se u Poreču složile neke kockice. Moja medalja još jače sija ako se zna da reprezentacija BiH, zbog nedostatka para, nije imala zajedničke pripreme, tvrdi član kluba "Srpski Soko".


Prijem novca preko interneta zavisi od „Pejpala“ › Made-in-Germany.rs\nNarodna banka Srbije (NBS) juče je saopštila da ne postoje pravne smetnje za prijem novca iz inostranstva preko internet sistema „Pejpal“ (PayPal).\nIzmenama i dopunama Zakona o deviznom poslovanju iz 2012. godine omogućeno je da građani i privreda u Srbiji mogu obavljati platni promet sa inostranstvom i preko strane institucije elektronskog novca, što je bio uslov da „Pejpal“ počne sa poslovanjem u našoj zemlji. „Pejpal“ je u aprilu 2013. godine omogućio da se iz Srbije obavljaju plaćanja prema inostranstvu i najavio da će kasnije biti moguć i prijem novca preko ovog servisa.\nU svom saopštenju NBS je istakla da je do sada nekoliko puta ukazivala na činjenično stanje da je prijem novca preko stranih institucija elektronskog novca, u skladu sa srpskim zakonodavstvom i da su stoga njena očekivanja da bi „Pejpal“ građanima Srbije tu uslugu mogao da pruži do kraja 2014. godine.\n„U ovom trenutku takva mogućnost pre svega zavisi od poslovne odluke „Pejpala“ i vremenskog okvira njene tehničke realizacije“, navodi u saopštenju centralna banka.\nOd MiG na 24/06/2014 / Finansije, Informatika, Trgovina / Ostavite komentar


BUK Bijela - Srpskainfo\n"Idemo u pravcu zaštite interesa Srpske" Predsjednica komisije za koncesije o izgradnji Hidroelektrane "Buk Bijela"\nPredsjednik Komisije za koncesije Republike Srpske Maja Šuput izjavila je da je sve čisto kada je u pitanju izgradnja Hidroelektrane (HE) "Buk Bijela" na Drini i da će taj utemeljeni stav braniti i u zajedničkoj komisiji za koncesije, čije je formiranje u toku.\n"Srpskoj niko ne može da zabrani da gradi HE na svojoj teritoriji" Stav zajedničke Komisije za koncesije do kraja oktobra\nZajednička komisija za koncesije, u kojoj će se naći republički eksperti i njihove kolege sa nivoa BiH, trebalo bi da do kraja oktobra zauzme stav u vezi sa problematizovanom gradnjom Hidroelektrane Buk Bijela na Drini, a članovi će uskoro prvi put da se nađu za istim stolom.\nOno što je moglo 320 puta sada odjednom ne može: Kako je Ustavni sud BiH PROBLEMATIZOVAO KONCESIJE u Srpskoj\nMnogo je nejasnoća u politizaciji koncesija za gradnju hidroelektrana na Drini, u Republici Srpskoj, ali je jedno sigurno: Ustavni sud BiH u naredna tri mjeseca neće zabranjivati gradnju „Buk Bijele“ za koju je kamen temeljac postavljen u maju ove godine. Neizvjesno je šta će se desiti nakon toga.\n"Dvostruki aršini čelnih ljudi SDA" Borenović kaže da se problematizuje pitanje izgradnje Buk Bijele jer je investicija Srbije\nNedopustivo je da ekonomija i energetski projekti, za čijim pokretanjem vape i Republika Srpska i Federacija BiH, budu predmet dnevno-političkih obračuna vladajućih struktura unutar BiH.\n"Nekome smeta što je koncesija dodijeljena Vladi Srbije" Pandurevićeva kaže da ovdje nema pravne sigurnosti\nOdluka Ustavnog suda BiH da Komisija za koncesije BiH, u roku od 90 dana, riješi pitanje dodjele koncesija za izgradnju i korišćenje HE ''Buk Bijela'', ''Foča'' i ''Paunci'' u suprotnosti je sa ustavno-pravnim sistemom i riječ je o čisto političkoj odluci jer nekome smeta što je koncesija dodijeljena Vladi Srbije.\nDa se predsjednik SDA Bakir Izetbegović protivi investicijama iz Srbije govori i jedan od zaključaka koje je usvojio Glavni odbor ove stranke.\n“Uspješno se nosimo sa izazovima” Dodik poručuje da Srpska ulazi u investicioni ciklus vrijednosti veće od dvije milijarde KM\nSrpski član i predsjedavajući Predsjedništva BiH Milorad Dodik istakao je da Republika Srpska ulazi u investicioni ciklus čija je vrijednost veća od dvije milijarde KM.\nGRADNJA HIDROELEKTRANE Cvijanović: Problemi sa "Buk Bijelom" se mogu prevazići\nPredsjednik Republike Srpske Željka Cvijanović smatra da problemi koji su se ispriječili u vezi sa izgradnjom hidroelektrane "Buk Bijela" nisu nešto što se ne može prevazići, te očekuje pozitivan rasplet.\nGRADNJA POKRENUTA JUČE Crnogorski SDP će tražiti da se zaustavi gradnja HE Buk Bijela\nPortparol crnogorske Socijaldemokratske partije (SDP) Mirko Stanić, najavio je danas da će ta stranka tražiti da se zaustavi gradnja hidroelektrane (HE) Buk Bijela, koja je, kako kaže, počela bez saglasnosti Crne Gore.\nMinistar saobraćaja i veza Republike Srpske Nedeljko Ćorić rekao je danas u Istočnom Sarajevu da su, nakon polaganja kamena temeljca za izgradnju Hidroelektrane "Buk Bijela" u Foči, dva naredna ključna projekta vlada Srpske i Srbije izgradnja auto-puta Beograd-Banjaluka i izgradnja aerodroma Trebinje.\nMinistar za prostorno uređenje, građevinarstvo i ekologiju Republike Srpske Srebrenka Golić rekla je da je na sjednici vlada Srpske i Srbije razgovarano o nizu infrastrukturnih projekata koji se zajednički realizuju, ali da je kruna svega polaganje kamena temeljca za izgradnju Hidroelektrane (HE) "Buk Bijelu" na rijeci Dirni.\nPremijeri Republika Srpske Radovan Višković i Srbije Ana Brnabić položili su kamen temeljac za gradnju Hidroelektrane "Buk Bijela" na rijeci Drini, na istoimenom lokalitetu kod Foče.\nBiće položen kamen temeljac za gradnju hidroelektrana: Brnabićeva i Višković stigli u Foču\nPremijeri Republike Srpske Radovan Višković i Srbije Ana Brnabić, u pratnji više ministara, stigli su na lokalitet Buk Bijela kod Foče, gdje će danas položiti kamen temeljac za gradnju prve od tri planirane hidroelektrane Hidroenergetskog sistema "Gornja Drina".\nPROJEKAT SRPSKE I SRBIJE Golić: Polaganje kamena temeljca za "Buk Bijelu" kruna saradnje\nPotpredsjednik Vlade Republike Srpske Srebrenka Golić izjavila je da polaganjem kamena temeljca Republika Srpska i Srbija danas zajednički kreću u izgradnju velikog hidroenergetskog objekta "Buk Bijela" potencijala 93,52 megavata.\n"ISPUNJENI SU SVI ZAHTJEVI" Srpska i Srbija potpisuju ugovor o izgradnji tri hidocentrale iz sistema Buk Bijela\nPremijer Republike Srpske Radovan Višković je najavio da će sutra će biti potpisan ugovor u ime Vlade Republike Srpske za tri hidrocentrale iz sistema Buk Bijela.\nPONIŠTENA DOZVOLA ZA HE "BUK BIJELA" Ekolozi likuju, upućeni poručuju "još nije gotovo"\nTrenutni rezulatat je ekolozi – Vlada RS 1:0, ali još se igra prvo poluvrijeme, a u drugom stižu pojačanja! Ovako bi se, fudbalskim rječnikom mogla opisati situacija u vezi sa ekološkom dozvolom za izgradnju grandiozne Hidroelektrane “Buk Bijela” na Drini, na granici BiH, odnosno Republike Srpske sa Crnom Gorom.


Policija neće dozvoliti eskalaciju sukoba na granici\nMinistar unutrašnjih poslova Nebojša Stefanović izjavio je danas u Nišu da srpska policija neće dozvoliti dalju eskalaciju sukoba na granici sa Mađarskom, niti napade na mađarsku policiju sa naše teritorije.\nStefanović je istakao da je Srbija uputila protestnu nota zbog toga što je mađarska policija upotrebila suzavac na delu srpske teritorije i pretukla novinarsku ekipu RTS-a.\nOn je rekao da srpska policija neće tući migrante niti će na njih bacati suzavac, ali će, naravno, obezbediti da građani Srbije u svojoj zemlji žive bezbedno.\n„Smanjili smo broj migranata koji se nalaze u samom graničnom pojasu i na Horhošu 1 i na Horgošu 2, i oni su upućeni naš centar u Kanjiži“, rekao je Stefanović.\nPrema njegovim rečima, urodilo je plodom to što je srpska policija razgovarala sa migrantima i objasnila im da način na koji su juče pokušali da ostvare neka svoja prava nije dobar i neće dati rezultate.\n„Učinili smo sve da nivo ugroženosti i pritiska na sam granični pojas bude veoma mali, ali ovo nije pitanje samo za Republiku Srbiju. Da bi se ovo pitanje rešilo, Evropa mora da kaže da li te ljude prima ili ne“, naglasio je Stefanović.\nOn je istakao da se ne može igrati dvostruka igra pa da za Srbiju važe jedna pravila, a za druge zemlje druga pravila.\n„Očekujemo od Evropske unije da nam kaže šta je obrazac dobrog evropskog ponašanja. Da li je to ono što se radi u Nemačkoj gde se ljudi dočekuju sa lekovima i hranom, ili je to obrazac gde se sačekuju sa ogradom i policijom“, izjavio je Stefanović.\nOčekujemo, dodao je on, da nam Evropska unija kaže koje su to evropske vrednosti koje Srbija treba da deli, pošto postoji različito ponašanje EU u Grčkoj i u nekim drugim delovima Evrope.\nOn je istakao da će kriza sa migrantima biti brže rešena ukoliko Evropa bude brža i efikasnija u donošenju sveobuhvatnog rešenja ovog problema.


Bratunac nakon pauze povezao dva poraza\nHome / Sport / Bratunac nakon pauze povezao dva poraza\nBy eSrebrenica.ba on 8. March 2020.@esrebrenica\nKošarkaši Bratunca u dvadesetom kolu Premijer lige BiH sezone 2019/2020. poraženi su u gositima od ekipe HKK Zrinjski iz Mostara, rezultat (94:82).\nGosti su čvrsto započeli meč i stečenu prednost sačuvali do kraja.\nU ekipi Bratunca istakli su se Dejan Ćup sa 19 poena, 11 skokova i jednom asistencijom, Radenko Pilčević sa 15 poena, 6 asistencija i jednim skokom i Mladen Pantić sa 15 poena, 9 skokova i 2 asisitencije.\nU ekipi Zrinjski istakli su se Aleksandar Danilović sa 21 poena i 8 skokova, Krsto Bjelica 19 poena, 13 asistencija i 3 skoka i Jure Gunjina sa 17 poena, 2 asisitencije i jedan skok.\nU prvoj utakmici Bratunac je slavio kući.


Dela najvećih vojvođanskih slikara pred apatinskom publikom - Televizija Kopernikus TV K::CN\nDela najvećih vojvođanskih slikara pred apatinskom publikom\n05/07/2017 | Kultura\nOdabrana dela najistaknutijih vojvodjanskih slikara druge polovine 20. veka predstavljena su danas prvi put u Apatinu, u okviru putujuće izložbe „Karavan slika“ koju su priredili Vojvodjanska banka i Galerija Matice srpske.\nPet izloženih slika deo su umetničke zbirke od više od 600 likovnih dela u vlasništvu Vojvodjanske banke, nastalih u proteklih pola veka.\nU filijali Vojvodjanske banke u Apatinu izložena su dela Save Stojkova „Banka“ u tehnici ulje na kartonu, zatim ulja na platnu Boška Petrovića „Železnička ulica u Novom Sadu“, Milana Kerca „Žita“, Milana Kečića „Jesenji salaš“, kao i rad Pavla Blesića „Bedem pod krošnjom“ (ulje na lesonitu).\nIzbor od pet umetničkih dela afirmisanih slikara pokazuje razvoj likovne umetnosti u Vojvodini u drugoj polovini 20. veka, rekli su organizatori.\nDirektor filijale Apatin u Vojvodjanskoj banci Kristina Srdić je na otvaranju izložbe rekla da su stručnjaci Galerije Matice srpske, kroz zajednički projekat „Odgovorno u kulturi“, doprineli obradi slika iz kolekcije srpske likovne umetnosti Vojvodjanske banke, kako bi ih predstavili javnosti.\n„Istovremeno radimo na obradi i valorizaciji preostalih 600 dela, kako bi i ona kroz publikacije i izložbe bila dostupna javnosti“, istakla je Srdić.\nViši kustos Galerije Matice srpske Mirjana Brmbota rekla je da izložena dela na različite načine prikazuju istu temu, panonski milje i da svaki od autora likovno iskazuje raznovrsnost vojvodjanskog podneblja.\n„Izložba ‘Odgovorno u kulturi’ je izbor najboljih dela umetničke vrednosti sakupljene pod krovom Vojvodjanske banke u proteklih pola veka, koja pokazuju njihov odgovoran odnos prema kulturnom nasledju“, istakla je Brmbota.\nOna je dodala da postavka prikazuje tokove nacionalne umetnosti 20. veka pa je „osnov za razumevanje istorije umetnosti te epohe“.\nIzložba će biti otvorena za posetioce do petka 7. jula od 18.00 do 20.00 časova u filijali Vojvodjanske banke u Apatinu.\nDo sada su odabrana dela u vlasništvu Vojvodjanske banke izložbom „Odgovorno u kulturi“ predstavljena u Novom Sadu, Beogradu, Kragujevcu i Čačku.\nDela će u okviru „Karavana slika“ u narednom periodu biti izložena i u Zrenjaninu i Subotici.


МОДА ИЛИ ДОБРИ РЕЗУЛТАТИ ШКОЛА – ГСПРС Независност\nМОДА ИЛИ ДОБРИ РЕЗУЛТАТИ ШКОЛА\nНасловна/Новости/Актуелно/МОДА ИЛИ ДОБРИ РЕЗУЛТАТИ ШКОЛА\nNAŠA PRIČA – Zašto pojedini roditelji žele da upišu decu u obrazovne ustanove van opštine u kojoj stanuju\nBeograd – Veća ponuda stranih jezika i fakultativnih aktivnosti, atraktivna lokacija, dobri direktori, ali i činjenica da određene škole pohađaju deca javnih ličnosti, samo su neki od razloga zbog kojih pojedini roditelji žele da upišu decu u školu van opštine u kojoj stanuju. Iako se zahtev za upis u obrazovnu ustanovu kojoj dete teritorijalno ne pripada formalno podnosi do 15. februara, uprave škola i posle tog roka izlaze u susret roditeljima, koji u potrazi za „idealnom“ školom, a još više učiteljicom, sve češće traže „vezu“.\nPojedine centralne beogradske škole već godinama su „na glasu“, a na teritoriji svake opštine izdvaja se bar po jedna škola kao „najbolja“. Sagovornici Danasa tvrde da su podele na dobre i loše škole neosnovane, jer nema parametara na osnovu kojih bi se merila njihova uspešnost, niti na nivou države postoje kriterijumi za bilo kakvo rangiranje obrazovnih ustanova.\nBiljana Radosavljević, predsednica Pedagoškog društva Srbije, kaže za Danas da „verovatno postoje škole na glasu“, ali da ne zna „da li su elitne po mestu na kome se nalaze ili po rezultatima“. Ona kaže da bi dozvolila roditeljima da biraju školu ako smatraju da je to za njihovo dete dobro, ali da bi trebalo da se podrobno raspitaju i naprave dobru procenu. Radosavljevićeva, međutim, ukazuje da su deca koja idu u školu van teritorije opštine na kojoj stanuju izolovana od društva iz neposrednog okruženja i da im je uskraćeno druženje od kuće do škole, zajedniči rad domaćih zadataka i slične aktivnosti.\n– Deca treba da se upišu u školu kojoj teritorijalno pripadaju, jer je normalno da se u svojoj lokalnoj sredini osećaju kao kod kuće. Direktori pojedinih centralnih beogradskih škola već godinama prave imidž svojih škola, ali je to uglavnom bez pokrića, jer pouzdano znam da su uslovi nastave i učenja svuda isti. Direktori privlače roditelje raznim EPP sadržajima i ličnim kontaktima da bi sebi povećali broj đaka i da ne bi imali tehnološke viškove, ali time drugima prave problem. Ne znam po čemu su ekskluzivne škole poput „Drinke Pavlović“ ili „Skadarlije“, osim po lokaciji – kaže za Danas Radmila Dodić, predsednica Foruma beogradskih osnovnih škola.\nDirektor OŠ „Skadarlija“ Anđelko Kunarac tvrdi da ova škola na nacionalnim testiranjima i takmičenjima postiže veoma dobre rezultate, kao i da je među najboljim u Beogradu po uspehu koji su učenici postizali na kvalifikacionom ispitu.\n– Škola nudi veliki broj fakultativnih aktivnosti, od kojih neke nisu besplatne, ali su roditelji spremni da plaćaju. Osim dva obavezna strana jezika, uveli smo grčki kao fakultativan, a od nedavno se uči i kineski. Svake godine radimo istraživanja potreba roditelja i učenika, da vidimo šta oni žele i idemo unapred da bismo se prilagodili promenama u društvu – kaže Kunarac. Oko 25 odsto đaka ove škole teritorijalno ne pripadaju „Skadarliji“, a ambiciozniji i imućniji roditelji se, kako kaže, odlučuju da tu upišu decu jer žele atraktivnu i dobru školu.\nGoran Vilotijević, dugogodišnji direktor OŠ „Banović Strahinja“, koja je takođe popularna, ističe da svake godine upišu jedno i po odeljenje prvaka koji žive van područja ove škole. Vilotijević kaže da to nije moda, već želja roditelja da im deca „lepo i bezbedno uče“. On podseća da je u poslednjih pet-šest godina zaposleno 50 odsto novog nastavnog kadra, škola je uređena i osavremenjena, a sve to je rezultiralo povećanjem broja đaka sa 627 na 850 učenika.\n– Mogućnost da se škola bira dovela je i do toga da se pojedine škole izbegavaju, jer u njima ima dosta romskih učenika. Takav slučaj je sa školom na Ledinama – kaže Radmila Dodić.


Vesti online / Vesti / Zanimljivosti / Da li će i Rusima kao Japancima biti zabranjeno da imaju struk deblji od 90 cm (VIDEO)\nRuski državni organ za sanitarni nadzor i kontrolu i zaštitu prava potrošača "Rospotrebnadzor" razmatra mogućnost primene najefikasnijih svetskih metoda u borbi protiv gojaznosti u Rusiji, uključujući i japansko iskustvo, gde je nezakonito imati obim struka veći od 90 centimetara, izjavila je direktorka "Rospotrebnadzora" Ana Popova.\nOna je rekla da "Rospotrebnadzor" u okviru rada na poboljšanju kvaliteta ishrane u Rusiji veoma pažljivo proučava iskustvo zemalja koje imaju stanovnike sa najdužim životnim vekom, onih koje razumeju povezanost ishrane sa zdravstvenim stanjem i dugovečnošću i reaguju na to.\nOna je objasnila da je u Japanu u okviru programa "Spasavanje nacije" na snazi potprogram za optimizaciju ishrane stanovništva uz upotrebu morskih plodova i vitamina. Usvojen je "Metabo-zakon", prema kome svaki japanski državljanin starosti od 40 do 75 godina svake godine obavezno mora da meri obim struka.\nPrema njenim rečima, Vlada Japana navodi da maksimalni dozvoljeni obim struka za muškarce iznosi 35,4 inča (90 centimetara), dok je za žene 31,5 inča (80 centimetara).\n- U Japanu je zabranjeno da se ima obim struka veći od 90 centimetara, dok prosečan muškarac u Americi ima obim struka oko 102 centimetra. Ako se prilikom godišnje provere utvrdi da državljanin Japana ima obim struka koji prelazi zakonsku normu, Vlada uvodi ograničenja u skladu sa kojima je on obavezan da prisustvuje redovnim savetovanjima. Novčane kazne za kompanije koje se ne brinu o zdravlju svojih radnika mogu dostići i 19 miliona dolara - istakla je Popova.\nRuski sistem "Bajkal" će biti ugrađen na avione i brodove\nOna je, osim Japana, navela i primer Novog Zelanda.\n- Prilikom dobijanja državljanstva Novog Zelanda neophodno je priložiti potvrdu o tome da vaš indeks telesne težine ne prelazi 35. Osobe sa visokim indeksom telesne mase ne zadovoljavaju standarde nacionalne politike o zdravoj ishrani, koji su povezani sa dugoročnim rizicima, uključujući i finansijski, za sistem zdravstvene zaštite - dodala je Popova.\nPritom, na pitanje da li se takva praksa i nestandardni pristupi mogu primenjivati i u Rusiji, Popova je odgovorila da će biti razrađene prihvatljive i najefikasnije metode za stanovnike Rusije.\n- Proučavamo primere drugih zemalja koje su uspele da ostvare značajne rezultate na ovom polju. Koliko je to prihvatljivo za Rusiju i njene građane, pitanje je kojim ćemo se baviti tokom prve godine rada na nacionalnim projektima. To će pokazati rezultati istraživanja i kontrole kvaliteta proizvoda, koje danas sprovodimo. Iako pokazatelji bezbednosti proizvoda na policama pokazuju da je situacija stabilna i da se ne pogoršava, pokazatelji kvaliteta su ono što danas zahteva dodatnu regulaciju - zaključila je Popova.\nZANIMLJIVOSTI Papa Franja: Ćao, špagete. Moram na dijetu\nZANIMLJIVOSTI Ruski sistem "Bajkal" će biti ugrađen na avione i brodove


Nissan razvija baterije koje bi mogle značajno da obore cenu električnih automobila - oradio.rs\nNissan razvija baterije koje bi mogle značajno da obore cenu električnih automobila\nNissan je predstavio fabriku za proizvodnju prototipova za laminirane potpuno čvrste baterije - tehnologiju koja potencijalno menja igru i koju se japanski proizvođač automobila nada da će izbaciti na tržište 2028.\nKako je najavljeno, Nissan će proučavati materijal, dizajn i proizvodne procese koje će koristiti za proizvodnju prototipa solid-state baterija. Zatim, kompanija planira da uspostavi pilot proizvodnu liniju u svojoj fabrici u Jokohami u fiskalnoj 2024. godini.\nPotpuno čvrste (solid-state) baterije mogle bi znatno da pojeftine električna vozila. Nissan veruje da sa potpuno čvrstim baterijama može da dostigne 75 dolara po kWh u fiskalnoj 2028. i 65 dolara po kWh nakon toga. To bi dovelo EV na isti nivo troškova kao vozila na benzin.\nU ovoj kompaniji očekuju da će koristiti potpuno poluprovodničke baterije u širokom spektru EV segmenata, uključujući kamione, s obzirom na sve prednosti. Oni nude gustinu energije oko dvostruko veću od konvencionalnih litijum-jonskih baterija, znatno kraće vreme punjenja i mogu se napraviti od jeftinijih materijala.\nNissan pojednostavio reciklažu retkih elemenata\nKompanija Nissan je razvila i nedavno započela testiranje novog procesa recikliranja, koji predstavlja efikasniji i isplativiji način izvlačenja retkih metala iz elektromotora.…\nOva Evrovizija će biti zanimljivija nego inače\nOva nedelja će sasvim sigurno proteći u znaku 66. Evrovizije. Predstavnici 40 zemalja su već neko vreme u Torinu gde…\nNa koje vrednosti treba da nas podseća Dan pobede?\nDeveti maj se širom sveta obeležava kao Dan pobede nad fašizmom i Dan Evrope. Nakon šest godina ratnih sukoba, koji…